
På  forsiden: 

Forsiden:  Hema  Gutty  fra  Hyderabad 

Anden  Gren  i  Indien  lægger  behændigt 

sidste  hånd  på  et  indisk  kunsthåndværk, 

som  kaldes  rongoli,  eller  sandmaleri. 

Bagsiden:  Det  350  år  gamle  Taj  Mahal 

(øverst)  er  en  af  Indiens  kulturskatte. 

Vore  dages  indere  opdager  nu 

Jesu  Kristi  evangeliums  åndelige  skatte. 

Unge  kvinder  (herunder)  tegner 

kalkmønstre  til  et  rongoli.  Fra  venstre: 

Karuna  Nelapudi,  Prardhana 

Veerabathula  og  Deepa  Nelapudi. 

Se  »Indien:  Såtid«,  side  34. 

(Forsidefoto:  Michael  R.  Morris.) 

Børnestjernens  forside: 

Lamaniten  Samuel  profeterer, 

af  Arnold  Friberg. 

Samuel  var  Herrens  modige  tjener, 

som  satte  sit  eget  liv  på  spil,  da  han 

forsøgte  at  råbe  omvendelse  til  de 

ugudelige  mennesker  i  Zarahemla. 

Hvis  du  vil  vide  mere  om,  hvad  han 

gjorde  og  om,  hvordan  folk  reagerede, 

kan  du  læse  »Historier  fra 

Mormons  Bog,«  side  14. 

KOMMENTARER  FRA  LÆSERNE 


BRØDRE  ER  ALDRIG  EN  BYRDE 

Mens  jeg  tjente  som  fuldtidsmissionær  i 
Rusland,  kom  jeg  til  skade  med  mit  knæ 
og  var  nødt  til  at  hvile  i  tre  uger.  Jeg  var 
ikke  glad  for  ikke  at  kunne  tjene  i  al  den 
tid.  Jeg  havde  det  også  skidt  med  at  ligge 
andre  til  byrde. 

I  mange  dage  kunne  jeg  ikke  skyde  de 
tanker  ud  af  hovedet.  Så  gav  min  mis- 
sionspræsident,  præsident  Efivov,  og  hans 
hustru  mig  de  sidste  numre  af  Liahona 
(russisk).  I  artiklen  »Brødre«  af  Sheila 
Kindred  (juni  1995)  læste  jeg  følgende 
sætning:  »Brødre  er  aldrig  en  byrde.«  Da 
jeg  læste  det,  følte  jeg  fred  og  glæde. 

Tak  for  det  store  arbejde,  I  udfører.  Jeg 
nyder  også  de  vidunderlige  vidnesbyrd  fra 
hele  verden. 

Bondarenko  Alla  Victorovna, 
Voskresensky  Gren, 
Ukraine  missionen,  Kiev 

EN  TRØST  OG  STYRKE 


Jeg  har  været  medlem  af  Kirken  i  seks  år. 
Siden  jeg  blev  medlem,  har  jeg  haft  mange 
prøvelser.  Til  tider  har  jeg  følt  mig 
nedtrykt  og  deprimeret,  men  jeg  har  bedt 
Gud  hjælpe  mig  med  ikke  at  forlade  den 
sandhed,  som  jeg  har  taget  imod. 

En  kilde  til  trøst  og  styrke  i  de  svære 
tider  har  været  Liahona  (engelsk).  Når  jeg 
læser  Liahona,  vokser  min  ånd,  og  mit 
vidnesbyrd  styrkes.  Det  hjælper  mig  til  at 
se  optimistisk  på  livet,  trods  vanske- 
lighederne. Jeg  er  meget  taknemlig  for 
dette  tidsskrift.  Jo  mere  jeg  læser,  desto 
mere  lærer  jeg. 

Mary  Jane  Quijano, 
Paglaum  Village  Ward, 
Bacolod  Stav,  Filippinerne 


SÅDAN  FANDT  JEG  TID  TIL  AT  LÆSE 

For  noget  tid  siden  tegnede  min  mand  og 
jeg  abonnement  på  A  Liahona  (portu- 
gisisk) .  Efter  at  have  modtaget  flere  numre 
havde  jeg  endnu  ikke  fået  læst  et  eneste  af 
dem.  Det  var  svært  at  finde  tid  til  at  læse, 
fordi  jeg  er  udearbejdende,  og  når  jeg 
kommer  hjem,  har  jeg  mange  gøremål. 

Langt  om  længe  fandt  jeg  en  måde, 
hvorpå  jeg  kunne  få  tid  til  at  læse  A 
Liahona.  Jeg  tager  det  med  mig,  når  jeg 
skal  på  arbejde,  og  så  læser  jeg  i  det  ved 
busstoppestedet,  i  bussen,  og  når  jeg  har 
pauser  på  arbejdet. 

Jeg  føler  Herrens  Ånd  meget  mere  nu. 
Dette  vidunderlige  kompas  har  udrettet 
meget  godt  i  mit  liv. 

Renilce  A.  C.  L.  de  Moraes, 

Araucaria  Ward, 

Curitiba  Novo  Mundo  Stav,  Brasilien 

TAK  FRA  UNGARN 


Jeg  vil  gerne  udtrykke  en  tak  for  det 
ungarsksprogede  tidsskrift,  Liahona,  og  for 
børnesiderne,  Csillagocska  (Lille  Stjerne). 
Vi  kan  lide  at  læse  artikler  om  profeterne 
og  om  sidste  dages  hellige  andre  steder  i 
verden. 

Familien  Bodo, 
Budapest,  Ungarn 

FÆLLESSKAB  MED  MEDLEMMERNE 

Jeg  elsker  den  russiske  udgave  af  Stjernen. 
Dette  tidsskrift  hjælper  mig  til  at  være  i 
kontakt  med  medlemmer  af  Kirken  over 
hele  verden  og  til  at  føle  et  fællesskab  i  tro 
og  åndelig  støtte. 

Vera  Terekhova, 

Vasiliostrovsky  Gren 

Skt.  Petersborg  Mission,  Rusland 

BUDSKAB  FRA  DET  FØRSTE  PRÆSIDENTSKAB 


Fire  enkle  ting, 

som  kan  hjælpe  vore 

familier  og  vore  lande 


Præsident  Gordon  B.  Hinckley 

T 

il     eg  føler  en  inderlig  taknemlighed  for  livet  i  denne  fantastiske  tids- 

Il     alder.  Hvilke  storslåede  teknologiske  fremskridt  er  der  ikke  blevet 

W     gjort  -  inden- for  kommunikation,   transport,   lægevidenskaben  og 

hjælpemidler  til  hjem  og  arbejde.  Jeg  nærer  stor  respekt,  ja,  næsten  ærefrygt, 

for  de  forskere,  som  har  gjort  livet  bedre  for  enhver  af  os. 

Da  jeg  blev  født,  var  gennemsnitslevealderen  i  USA  50  år.  I  dag  ligger 

den  på  75  år.  Er  det  ikke  forbløffende,  at  der  er  blevet  føjet  25  år  til 
gennemsnitslevealderen  i  løbet  af  den  tid?  Det  samme  sker  i  andre  egne  af 
verden.  Jeg  var  30  år  gammel,  da  man  opdagede  penicillin,  og  derefter  fulgte 
en  række  andre  mirakuløse  lægemidler. 

I  kender  alle  disse  ting.  Jeg  nævner  dem  blot,  så  vi  kan  føle  taknemlighed 
for  dem.  Vi  har  udrettet  teknologiske  mirakler,  men  tragisk  nok  oplever  vi  et 
moralsk  og  etisk  forfald.  Tillad  mig  at  føre  de  ældre  af  jer  tilbage  til  jeres 
barndomshjem.  Jeg  tror,  at  man  i  mange  af  disse  hjem  bad  bønner;  familierne 
knælede  sammen  om  morgenen  og  bad  om  Guds  kærlige  omsorg.  Om  afte- 

Lær  jeres  børn  godhed. 

I  nyere  åbenbaring 

har  Herren  sagt: 

»Jeg  har  befalet  jer  at 

opdrage  jeres  børn  i  lys 

og  sandhed.« 


nen  bad  de  atter  sammen.  Det  førte  meget  vidunderligt 
med  sig.  Det  er  svært  at  beskrive,  men  det  gjorde  noget 
ved  børnene.  Selve  det  at  udtrykke  taknemlighed  til 
Gud,  vor  evige  Fader,  medførte  en  følelse  af  respekt, 
ærbødighed  og  påskønnelse.  Man  huskede  de  syge  i  disse 
bønner,  og  det  samme  gjaldt  de  fattige  og  nødlidende. 
Man  huskede  landets  ledere  i  de  bønner.  Det  frem- 
elskede en  respekt  for  dem,  der  beklædte  offentlige 
embeder.  Hvor  er  den  respekt  i  dag? 

Der  hørtes  ikke  grov  eller  blasfemisk  tale  i  de  hjem. 
Man  lærte  også  høflighed  og  uselviskhed  dengang.  En 
mand  sendte  mig  for  nylig  et  bånd  med  en  tale,  som 
Åbner  Howell,  der  boede  i  mit  barndomskvarter,  holdt 
for  nogle  år  siden.  Da  Åbner  tilhørte  en  minoritet,  var 
han  nødt  til  at  hænge  i  for  at  få  en  uddannelse.  Han 
gjorde  tjeneste  som  retsbetjent  i  Utahs  lovgivende 
forsamling.  I  den  tale  udtrykte  han  taknemlighed  for  den 
gang,  da  han  gik  i  skole,  og  min  mor  hjalp  ham  med 
lektierne  og  forsvarede  ham  over  for  de  børn,  som 
drillede  ham.  I  vores  hjem  lærte  vi,  at  alle  jordens 
mennesker  er  Guds  sønner  og  døtre.  Deres  hudfarve  kan 
variere,  men  deres  hjerter  og  følelser  er  de  samme. 

Jeg  vil  også  gerne  sige,  at  det  var  utænkeligt  for  os  at 
gå  sjusket  klædt  i  skole.  Første  gang  jeg  havde  lange 
bukser  på,  var  da  jeg  gik  ud  af  mellemskolen.  Indtil  da 
gik  jeg,  ligesom  mine  venner,  i  korte  bukser  og  lange 
sorte  bomuldsstrømper.  Men  tøjet  var  rent  og  pænt. 
Stopning  af  strømper  var  ikke  nogen  stor  opgave,  men 
det  var  en  vigtig  opgave. 

Vi  gik  i  almindelig  folkeskole.  Min  skole  var  opkaldt 
efter  den  amerikanske  statsmand  Alexander  Hamilton. 
Den  skole,  jeg  gik  på  i  mellemskolen,  var  opkaldt  efter 
præsident  Theodore  Roosevelt.  Vi  lærte  disse  mænd  at 
kende.  Den  12.  februar  havde  vi  fri  på  præsident 
Abraham  Lincolns  fødselsdag.  Den  22.  februar  havde  vi 
en  fridag  til  ære  for  præsident  George  Washington.  Op 
til  disse  fridage  blev  vi  undervist  om  »Ærlige  Abraham« 
og  drengen  George,  som  indrømmede,   at  han  havde 


Arbejd  sammen.  Børn  har  brug  for  at  arbejde  sammen 
med  deres  forældre,  så  de  kan  lære,  at  arbejde  er 
prisen  for  renlighed,  fremgang  og  velstand. 

fældet  sin  fars  kirsebærtræ.  Beretningerne  er  måske  ikke 
historisk  korrekte,  men  de  havde  stor  indflydelse  på 
vores  liv.  Vi  lærte  at  værdsætte  princippet  ærlighed.  I 
vore  dage  fejrer  vi  Presidents'  Day  her  i  USA,  men  for 
mange  er  det  bare  blevet  en  dag,  hvor  man  har  fri. 

Vi  lærte  at  vise  respekt  for  piger.  Vi  legede  med  dem 
hjemme  i  kvarteret.  Vi  holdt  fester  derhjemme  for  både 
drenge  og  piger.  Selv  da  vi  blev  ældre  og  gik  ud  på 
stævnemøder,  foregik  det  på  en  sund  og  god  måde,  og  vi 
havde  respekt  for  de  piger,  som  vi  omgikkes.  Ja, 
samfundet  har  gjort  store  teknologiske  landvindinger 
siden  da,  men  vi  har  samtidig  mistet  en  masse  værdier. 

I  dag  har  vi  smartere  biler,  men  vi  er  bekymrede  for 
bilkapringer  og  motoriserede  bøller.  Vi  har  fjernsyn  og 
kabel-tv  og  alt,  hvad  der  til  hører,  hvorigennem 
underholdning,  som  er  rå,  blasfemisk  og  vulgær,  kan 
strømme  lige  ind  i  vores  stuer.  Vi  vover  ikke  at  gå  på 
gaden  om  natten  i  mange  storbyer.  Forbrydelser  er  opført 
som  vor  tids  alvorligste  problem.  Hvis  vi  bare  tager  USA 

som  eksempel,  så  anslås  det,  at  der  begås  seks  millioner 
alvorlige  forbrydelser  om  året  i  dette  land.  Forbrydelsen 
pr.  indbygger  steg  med  371  procent  mellem  1960  og 
1992.  Det  er  kun  32  år.  Der  blev  begået  23.760  mord  i 
1992,  det  svarer  til  omtrent  halvdelen  af  de  ameri- 
kanere, som  faldt  under  hele  Vietnam-krigen. 

Børn,  som  slår  andre  børn  ihjel,  er  blevet  et  af 
samfundets  mest  tragiske  sider.  Mord  er  næststørste 
dødsårsag  blandt  unge  mennesker.  Der  bruges  konstant 
flere  penge  på  at  ansætte  nye  politifolk  og  bygge  nye 
fængsler.  Jeg  tvivler  ikke  på,  at  der  er  brug  for  det.  Men 
jeg  er  ret  sikker  på,  at  det  ikke  vil  ændre  billedet,  for  det 
rammer  ikke  roden  til  problemerne. 

Disse  problemer  er  selvfølgelig  ikke  begrænset  til 
vores  land.  De  samme  problemer  opleves  over  hele 
verden.  Ja,  vel  nyder  vi  godt  af  den  teknologiske 
revolution.  Der  er  gjort  flere  videnskabelige  opdagelser  i 
min  levetid  end  i  alle  de  århundreder,  som  er  gået  forud. 
Men  på  så  mange  andre  områder  glider  vores  civilisation 
tilbage  i  junglen  -  i  hvert  fald  i  storbyerne. 

Jeg  ved  godt,  at  der  altid  har  været  kriminalitet  i 
samfundet,  og  at  der  altid  vil  være  kriminalitet,  i  hvert 
fald  til  en  vis  grad.  Samfund  har  altid  og  vil  fortsat  have 
pornografi,  umoral  og  andre  problemer.  Men  vi  kan  ikke 
fortsætte  den  tendens,  som  vi  oplever  nu,  uden  at 
vi  rammes  af  katastrofale  følger.  Der  er  for  eksempel 
altid  blevet  født  børn  uden  for  ægteskabet  i  vores 
samfund,  og  det  vil  der  nok  altid  blive.  Men  vi  kan  ikke 
tolerere,  at  dette  afskyelige  fænomen  griber  om  sig,  uden 
at  vi  kommer  til  at  betale  en  frygtelig  pris.  Hele  sam- 
fundet betaler  for  de  situationer,  hvor  der  er  faderløse 
børn. 

Jeg  er  mere  bekymret  for  landenes  moralske  mangler 
end  for  underskuddet  på  nationalbudgetterne,  selvom 
det  selvfølgelig  også  er  en  alvorlig  sag.  Har  vores  sam- 
fund brug  for  flere  politifolk?  Det  vil  jeg  ikke  benægte. 
Har  vores  samfund  brug  for  flere  fængsler?  Det  vil  jeg 
tro.  Men  det,  de  allermest  har  brug  for,  er  at  styrke  deres 


borgeres  hjem.  Ethvert  barn  er  produktet  af  et  hjem. 
Vores  samfund  har  alvorlige  ungdomsproblemer,  men  jeg 
er  overbevist  om,  at  de  har  et  større  forældreproblem. 
Jeg  er  taknemlig  for,  at  vi  i  Kirken  længe  har  belært  om, 
og  stadig  belærer  om  og  bruger  en  væsentlig  del  af  vores 
ressourcer  på  at  styrke  medlemmernes  hjem. 

Jeg  er  taknemlig  for  det  moderne  hjems  bekvemme- 
ligheder, men  jeg  er  bekymret  for  det,  der  foregår  i  vores 
hjem.  Det  blev  for  nylig  bekendtgjort,  at  der  hvert  år  ud- 
spiller sig  800.000  eller  flere  voldelige  episoder  i  familier 
i  USA.  Den  frygtelige  skilsmisseprocent  siger  noget  om, 
hvor  stabile  et  samfunds  familier  er.  Problemfyldte  hjem 
fører  uundgåeligt  til  en  generation  af  problemfyldte 
børn. 

Hvad  kan  man  gøre?  Vi  kan  ikke  vende  billedet  på  en 
dag,  en  måned  eller  et  år.  Men  jeg  er  sikker  på,  at  vi  med 
en  god  indsats  kan  begynde  at  vende  billedet  i  løbet  af 
en  generation  og  udrette  mirakler  i  løbet  af  to  gene- 
rationer. Det  er  ikke  ret  lang  tid  i  historisk  perspektiv. 
Der  er  intet,  vi  kan  gøre,  som  vil  have  større  virkning  på 
længere  sigt,  end  overalt,  hvor  det  er  muligt,  at  genop- 
live den  ånd  i  hjemmet,  som  kan  få  godheden  til  at 
blomstre  op. 

Da  jeg  var  dreng,  boede  vi  inde  i  byen  hele  skoleåret 
og  ude  på  en  gård  om  sommeren.  Ude  på  den  gård 
havde  vi  æbletræer,  ferskentræer  og  forskellige  andre 
frugttræer.  Min  bror  og  jeg  lærte  af  beskære  træer,  mens 
vi  endnu  var  i  vores  tidlige  teenage-år.  Hver  lørdag  i  fe- 
bruar og  marts,  mens  sneen  endnu  dækkede  jorden,  tog 
vi  ud  til  gården.  Vi  deltog  i  kurser,  som  blev  afholdt  af 
landbohøjskolen.  Jeg  skulle  nok  mene,  at  vi  lærte  et  og 
andet  om  at  beskære  træer  efter  datidens  metoder.  Vi 
lærte  for  eksempel,  at  man  kunne  beskære  et  ferskentræ 
i  februar  og  derved  stort  set  afgøre,  hvor  meget  frugt, 
man  ville  høste  den  følgende  september.  Det  hele  gik  ud 
på,  at  beskære  træet  på  en  sådan  måde,  at  den  spirende 
frugt  fik  mest  mulig  luft  og  sollys,  som  den  sad  der  på  sin 
gren. 

Det  samme  gælder  børn.  Der  er  et  sandt,  gammel 
ordsprog,  som  lyder:  »Som  kvisten  bøjes,  således  vil 
træet  blive.«  Må  jeg  gentage  en  historie,  som  jeg  har 
fortalt  ved  en  generalkonference.  Ikke  længe  efter  at  vi 
blev  gift,  byggede  vi  vores  første  hus.  Vi  havde  ikke  ret 
mange  penge,  så  jeg  udførte  det  meste  af  arbejdet  selv. 
Jeg  var  helt  alene  om  at  anlægge  haven.  Det  første  af  de 
mange  træer,  som  jeg  plantede,  var  et  akacietræ,  og  jeg 
så  for  mig,  hvordan  dets  skygge  en  skønne  dag  ville  svale 
huset  om  sommeren.  Jeg  anbragte  det  i  et  hjørne  af 
haven,  hvor  vinden  blæste  kraftigt  ind  fra  bjergslugterne 
mod  øst.  Jeg  gravede  et  hul,  stak  de  nøgne  rødder  ned, 
hældte  muld  omkring  dem,  vandede  det  og  glemte  alt 
om  det.  Det  var  kun  en  lille  kvist,  omkring  halvanden 
centimeter  i  diameter.  Det  var  så  smidigt,  at  jeg  med 
lethed  kunne  bøje  det  i  alle  mulige  retninger.  Jeg  passede 
det  ikke  synderlig  meget  i  det  følgende  år.  Men  så  en 
vinterdag,  hvor  alt  løvet  var  faldet  af  grenene,  kiggede 
jeg  tilfældigvis  ud  af  vinduet  og  fik  øje  på  det.  Jeg  lagde 
mærke  til,  at  det  hældede  mod  vest,  helt  kroget  og  ude 
af  balance.  Jeg  fattede  det  ikke.  Jeg  gik  ud  og  lagde  hele 
min  vægt  imod  det  for  at  rette  det  op.  Men  stammen  var 
nu  næsten  30  centimeter  i  diameter.  Mine  kræfter 
kunne  slet  ikke  måle  sig  med  det.  Jeg  hentede  en  trisse 
og  en  talje  i  mit  redskabsskur,  jeg  gjorde  den  ene  fast  til 
træet  og  den  anden  til  en  stærk  pæl.  Jeg  trak  i  rebet. 
Trisserne  bevægede  sig  kun  en  lille  smule,  og  træstam- 
men skælvede  svagt.  Men  det  var  det  hele.  Det  syntes 
som  om  træet  sagde:  »Du  kan  ikke  rette  mig  op  nu.  Det 
er  for  sent.  Jeg  er  vokset  sådan  op,  fordi  du  har  forsømt 
mig.  Og  nu  bøjer  jeg  mig  ikke.« 

I  desperation  greb  jeg  til  sidst  min  sav  og  savede  en  af 
de  store  grene  mod  vest  af.  Jeg  trådte  tilbage  for  at 
betragte  mit  værk.  Jeg  havde  savet  en  stor  del  af  træet  af 
og  efterladt  et  stort  ar,  som  var  20  centimeter  bredt.  Og 
kun  en  enkelt  gren  strakte  sig  mod  himlen. 

Der  er  nu  gået  mere  end  et  halvt  århundrede,  siden 
jeg  plantede  det  træ.  I  dag  bor  min  datter  og  hendes 


familie  i  huset.  For  nylig  kiggede  jeg  igen  på  træet.  Det 
er  stort,  det  har  rettet  sig  meget  op  og  det  gør  stor  gavn. 
Men  hvilke  svære  lidelser  måtte  det  ikke  gennemgå  i  sin 
ungdom,  da  jeg  måtte  bruge  hårde  midler  for  at  rette 
det.  Da  jeg  plantede  træet,  ville  et  stykke  snor  kunne 
have  holdt  det  fast  trods  vindens  rusken.  Jeg  kunne  og 
burde  have  anbragt  den  snor,  det  havde  været  så  let, 
men  jeg  gjorde  det  ikke.  Og  derfor  bøjede  det  sig  for  de 
kræfter,  som  slog  imod  det. 

Børn  er  som  træer.  Mens  de  er  små,  kan  deres  liv 
formes  og  ledes  på  rette  vej,  som  regel  uden  meget 
besvær.  Som  forfatteren  til  Ordsprogene  skrev:  »Tilskynd 
drengen  til  at  følge  den  vej,  han  skal  gå,  selv  når  han 
bliver  gammel,  vil  han  ikke  vige  fra  den«  (22:6).  Den 
oplæring  har  sin  rod  i  hjemmet.  Der  vil  være  ringe  hjælp 
at  hente  andre  steder.  Regn  ikke  med  at  staten  kan 
hjælpe  i  disse  krisetider.  Barbara  Bush,  hustru  til  USAs 
tidligere  præsident  George  Bush,  sagde  følgende  kloge 
ord  til  afgangsklasserne  på  Wellesley  College  i  Wellesley 
i  Massachusetts  i  1990:  »Jeres  fremgang  som  familie  og 
vores  fremgang  som  samfund,  afhænger  ikke  af,  hvad 
der  sker  i  Det  Hvide  Hus,  men  af  hvad  der  sker  i  jeres 
hus.« 

Religionen  kan  hjælpe  og  udrettet  mirakler.  Reli- 
gionen er  værdiernes  vogter  og  standardernes  formidler. 
Dets  budskab  om  værdier  har  været  uforandret  gennem 
historien.  Lige  fra  Sinajs  dage  og  op  til  nu  har  Herrens 
røst  meget  bestemt  fortalt  os,  hvad  der  er  ret  og  uret.  I 
nyere  åbenbaringer  har  den  samme  røst  erklæret:  »Men 
jeg  har  befalet  jer  at  opdrage  jeres  børn  i  lys  og  sandhed« 
(D&C  93:40). 

I  vil  måske  spørge:  »Hvad  kan  vi  gøre?«  Hvis  forældre 
efterlevede  fire  enkle  principper,  ville  samfundets 
moralske  værdier  forandres  i  løbet  af  en  generation  eller 
to. 

De  lyder  som  følger:  Lad  forældre  og  børn  (1)  sam- 
men belære  om  og  lære  om  godhed,  (2)  arbejde  sam- 
men, (3)  læse  gode  bøger  sammen  og  (4)  bede  sammen. 

Læs  gode  bøger  sammen.  Jeg  har  ondt  af  de  forældre, 
som  ikke  læser  for  deres  små  børn.  Jeg  har  ondt  af  de 
børn,  som  ikke  opdager  alt  det  vidunderlige,  som 
findes  i  gode  bøger. 


Til  forældre  med  små  børn  vil  jeg  foreslå  følgende: 
1.  Lær  jeres  børn  godhed.  Lær  dem  at  være  høflige 
over  for  andre.  Vi  har  oplevet  en  helt  ufattelig  situation  i 
Jugoslavien,  som  er  blevet  opsplittet  i  hadefulde 
fraktioner,  som  myrder  hinanden.  Der  syntes  ikke  at 
herske  nogen  som  helst  barmhjertighedsfølelse. 
Uskyldige  blev  mejet  ned  uden  skånsel.  Og  hvorfor  sker 
det?  Jeg  tror,  at  det  skyldes,  at  man  i  det  område  i 
hjemmene  i  generationer  har  opdraget  børnene  til  had 
mod  alle,  der  havde  en  anden  etnisk  baggrund  end  deres 
egen.  Den  forfærdelige  situation,  som  vi  nu  ser  i  det 
område,  er  den  bitre  frugt  af  hadets  frø,  som  den 
tidligere  generation  har  sået  i  børnenes  hjerter. 

Der  er  ingen  grund  til,  at  der  skal  herske  konflikter 
mellem  forskellige  grupper  i  noget  land.  Lad  folk  belære 
deres  børn  om,  at  vi  alle  er  børn  af  Gud,  vor  evige  Fader, 
og  lige  så  sikker,  som  det  faderskab  er  en  kendsgerning, 
lige  så  sikkert  er  det,  at  der  skal  herske  broderskab.  Lad 


os  belære  om  respekt  for  kvindelighed  og  mandighed. 
Lad  enhver  ægtemand  tale  med  respekt,  venlighed  og 
taknemlighed  om  sin  hustru.  Lad  enhver  hustru  omtale 
sin  mands  dyder.  Præsident  David  O.  McKay  plejede  at 
sige,  at  en  mand  ikke  kunne  gøre  noget  bedre  for  sine 
børn  end  at  vise  dem,  at  han  elskede  deres  mor. 

Er  det  gammeldags?  Vel  er  det  så.  Det  er  lige  så 
gammelt  som  selve  sandheden.  Familiestridigheder  er 
blot  et  udtryk  for  djævelens  listighed. 

Lad  forældre  belære  deres  børn  om  det  hellige  ved 
sex,  at  evnen  til  at  skabe  liv  er  hellig,  at  de  lyster,  som 
brænder  i  os,  kan  og  skal  tæmmes  og  styres,  hvis  vi  vil 
finde  lykke,  fred  og  godhed.  Lad  os  indprente  i  enhver 
ung  mands  sind,  at  enhver  ung  kvinde  er  vor  evige 
Faders  datter,  og  ved  at  krænke  hende,  viser  han  ikke 
blot  sine  egne  svagheder,  men  han  krænker  også  sin 
Gud.  Lad  ham  forstå,  at  ved  at  avle  et  barn  pådrager 
han  sig  et  ansvar,  som  vil  vare  livet  ud. 

Undervis  i  sandheden  ved  eksempel  og  forskrift  -  at 
det  er  ugudeligt  at  stjæle,  at  det  er  forkert  at  snyde,  at 
det  er  en  skændsel  at  hengive  sig  til  løgn.  Hvis  vi  skal 
genindføre  høfligheden  i  vores  civilisation,  må  processen 
tage  sin  begyndelse  i  hjemmet  hos  forældrene,  mens 
børnene  er  små.  Ellers  vil  det  ikke  kunne  lykkes. 

2.  Arbejd  sammen.  Jeg  ved  ikke,  hvor  mange  gene- 
rationer eller  århundreder  det  er  siden,  at  nogen  første 
gang  sagde:  »Lediggang  er  roden  til  alt  ondt.«  Børn  skal 
arbejde  sammen  med  deres  forældre,  vaske  op  sammen 
med  dem,  vaske  gulve  sammen  med  dem,  slå  græs 
sammen  med  dem,  beskære  træer  og  buske,  male  og  lave 
småreparationer,  rydde  op  og  gøre  mange  andre  ting, 
som  vil  lære  dem,  at  arbejde  er  prisen  for  renlighed, 
fremgang  og  velstand.  Der  er  alt  for  mange  unge,  som 
vokser  op  i  troen  på,  at  den  eneste  måde  at  få  noget  på, 
er  ved  at  stjæle  det. 

Graffiti  ville  snart  forsvinde,  hvis  dem,  der  lavede  det, 
selv  skulle  vaske  det  af.  Jeg  husker  stadig  en  oplevelse, 
jeg  havde,  da  jeg  gik  i  skole.  Jeg  spiste  frokost  med  nogle 
andre  drenge.  Jeg  skrællede  en  banan  og  smed  skallen  på 
jorden.  Netop  i  det  øjeblik  kom  inspektøren  forbi.  Han 
bad  mig  om  at  samle  bananskallen  op.  Jeg  siger,  at  han 
bad  mig  om  det,  men  hans  stemme  lød  meget  bestemt. 
Jeg  rejste  mig  fra  bænken,  som  jeg  sad  på,  og  samlede 
bananskallen  op.  Jeg  smed  den  i  skraldespanden.  Der  lå 
meget  andre  skrald  rundt  om  skraldespanden.  Han 
sagde,  at  når  jeg  nu  alligevel  samlede  mit  eget  skrald  op, 
kunne  jeg  jo  også  samle  de  andres  op.  Det  gjorde  jeg  så. 
Siden  har  jeg  aldrig  smidt  en  bananskal  på  jorden. 

3.  Læs  gode  bøger  sammen.  Jeg  betragter  fjernsynet 
som  det  største  redskab,  der  indtil  nu  er  opfundet  til  at 
undervise  og  uddanne  større  grupper  af  mennesker.  Men 
jeg  beklager  al  det  smuds,  råddenskab,  vold  og  banden, 
som  hældes  ind  i  vores  stuer.  Det  siger  desværre  en  del 
om  vores  samfund.  Den  kendsgerning,  at  fjernsynet  er 
tændt  i  seks  til  syv  timer  hver  dag  i  mange  hjem,  siger  os 
en  hel  del.  Jeg  har  ondt  af  de  mennesker,  som  er  blevet 
afhængige  af  flimmerkassen.  For  jeg  mener,  at  der  er  tale 
om  afhængighed.  Det  bliver  en  vane,  der  er  lige  så  slem, 
som  så  mange  andre  dårlige  vaner.  Jeg  har  ondt  af  de 
forældre,  som  ikke  læser  for  deres  små  børn.  Jeg  har 
ondt  af  de  børn,  som  ikke  opdager  alt  det  vidunderlige, 
som  man  kan  finde  i  gode  bøger,  eller  oplever,  hvor 


pragtfuldt  det  er  at  trænge  ind  i  en  stor  filosofs  sind, 
mens  vedkommende  udtrykker  sig  i  et  ophøjet  og  velud- 
viklet sprog  om  store  og  betydningsfulde  emner. 

Jeg  læste  engang,  at  Thomas  Jefferson,  der  i  sin  tid 
var  USAs  præsident,  voksede  op  med  King  James- 
Bibelens  storslåede  sprog.  Når  vi  konstant  studerer  i 
skrifterne,  får  vi  ikke  alene  en  storslået  mulighed  for  at 
omgås  store  folk,  ja,  selv  Herren,  vi  læser  og  nyder  også 
de  gamle  profeters  majestætiske  sprog,  som  det  er  blevet 
omsat  i  ord  og  sætninger,  som  er  smukke,  stærke  og 
gribende. 

Hvis  vi  ville  følge  et  slogan,  som  lyder:  »Sluk  for 
fjernsynet  og  læs  en  god  bog«,  ville  vi  derved  gøre  meget 
for  at  styrke  den  kommende  generation.  Men  tag  nu 
ikke  fejl:  Der  sendes  mange  programmer  af  stor  værdi  i 
fjernsynet,  men  vi  må  være  kræsne  og  ikke  bare 
hjernelamme  slaver  af  det  bras,  som  mange  forfattere  og 
producere  sender  ud. 

For  nylig  sendte  en  herre  mig  en  bog.  Han  er  doktor  i 
filosofi  ved  et  stort  universitet.  Han  fortalte  mig,  at  det 
havde  været  en  stor  oplevelse  for  ham  at  læse  den 
pågældende  bog.  Jeg  læste  den.  Det  er  beretningen  om 
en  dreng  fra  Paris,  som  ved  en  ulykke  blev  blind  som 
otte-årig.  Det  er  beretningen  om,  hvordan  der  kom  nyt 
lys  ind  i  hans  liv,  da  mørket  lukkede  sig  om  ham.  Da  han 
var  16  eller  17,  erobrede  tyskerne  Frankrig,  og  de  tyske 
soldater  marcherede  ind  i  Paris.  Denne  blinde  dreng, 
som  var  kvik  og  veluddannet,  organiserede  en 
modstandsgruppe.  Han  og  hans  kammerater  indsamlede 
og  videregav  oplysninger  ved  hjælp  af  en  lille  avis,  som 
de  trykte  på  en  duplikator.  Deres  virke  tog  til,  indtil  de 
til  sidst  trykte  250.000  eksemplarer  af  hvert  nummer.  Så 
blev  han  forrådt  af  et  medlem  af  gruppen,  anholdt  og 
sendt  til  Buchenwald.  Og  der  i  snavset  og  fortvivlelsen 
boede  han  blandt  andre  lignende  ofre.  Han  kunne  ikke 
se,  men  han  havde  et  indre  lys,  som  hævede  sig  over 
hans  tragiske  omstændigheder.  Han  overlevede,  som  en 
lederskikkelse   blandt  denne  forfærdelige   lejrs  fanger. 

Bed  sammen.  Fædre  og  mødre  opfordres  til  at  knæle 
sammen  med  deres  små  børn  og  henvende  sig  til 
Guddommens  trone  for  at  udtrykke  taknemlighed  for 
deres  velsignelser. 

Den  lille  avis,  som  han  grundlagde,  blev  til  en  stor  avis. 
Jeg  læste  den  bog  og  blev  opløftet  og  styrket  af  beretnin- 
gen om  den  enestående  unge  mand.  Hvis  I  ikke  kan 
finde  gode  helte  og  heltinder  til  jeres  børn  i  fjernsynet, 
så  hjælp  jeres  børn  med  at  finde  dem  i  gode  bøger. 

4.  Og  endelig,  bed  sammen.  Er  det  så  svært  at  bede? 
Vil  det  være  svært  at  opfordre  fædre  og  mødre  til  at 
knæle  sammen  med  deres  børn  og  rette  henvendelse  til 
Guddommens  trone  og  udtrykke  taknemlighed  for 
velsignelser,  at  bede  for  de  nødlidende,  såvel  som  for 
dem  selv  og  gøre  dette  i  denne  verdens  Frelsers  og 
Forløsers  navn?  Bøn  er  storslået.  Det  kan  både  jeg  og  I 
bære  vidnesbyrd  om.  Hvor  går  de  familier,  som  ikke 
benytter  sig  af  denne  dyrebare  og  enkle  skik,  dog  glip  af 
utrolig  meget. 

Det  er  emner  af  stor  værdi  for  forældre  og  børn.  Lad 
os  sammen  lære  og  belære  om  godhed,  arbejde  sammen, 
læse  gode  bøger  sammen  og  bede  sammen.  Det  kan 


gøres,  trods  presset  i  vores  travle. hverdag.  Det  kan  gøres 
sammen  med  børnene,  og  især  mens  børnene  er  små. 
Det  kan  til  tider  synes  for  sent,  når  børnene  er  blevet 
teenagere.  Men  så  husk  på  mit  akacietræ.  Indgriben  og 
lidelse  gjorde  det  til  noget  smukt,  som  i  dag  yder  en 
velkommen  skygge  fra  middagsheden. 

Jeg  giver  jer  denne  opfordring,  som  en,  der  har 
modtaget  det  hellige  apostelembede  og  i  kraft  af  den 
kaldelse,  som  jeg  nu  har.  Det  hellige  embede  overdrages 
ikke  som  en  æresbevisning.  Det  gives  med  det  ansvar  at 
velsigne,  opmuntre,  styrke  og  opbygge  tro  på  det,  som  er 
godt  og  guddommeligt.  Og,  mine  brødre  og  søstre,  med 
det  præstedømmes  myndighed  velsigner  jeg  jer,  hver 
eneste  af  jer,  enhver  af  os,  at  uanset  hvor  svag  vores 
indsats  må  synes  at  være,  så  må  den  blive  en  stærk  kraft, 
som  kan  vække  godhedens  ånd  i  vores  hjem  og  i  vores 
lande.D 


Tilpasset  fra  en  tale,  som  blev  holdt  den  5.  marts  1 994  dl  Washington 
D.C.  afdelingen  af  Brigham  Young  University  Management  Society. 

FORSLAG  TIL  SAMTALEEMNER 
FOR  HJEMMELÆRERNE 

1.  Vi  har  opnået  teknologiske  mirakler,  men  desværre 
oplever  vi  et  moralsk  og  etisk  forfald. 

2.  Det  samfundet  trænger  til,  mere  end  noget  andet,  er, 
at  dets  borgeres  hjem  bliver  styrket. 

3.  Hvis  forældre  ville  efterleve  fire  enkle  principper, 
ville  vores  samfunds  moralske  værdier  kunne  ændres 
i  løbet  af  en  eller  to  generationer: 

•  Lær  jeres  børn  godhed. 

•  Arbejd  sammen. 

•  Læs  gode  bøger  sammen. 

•  Bed  sammen. 

4.  Dette  kan  gøres,  trods  vores  travle  omstændigheder. 
Det  kan  gøres  sammen  med  børnene,  og  især  mens 
børnene  er  små. 

FLORENCE  CHUK 


FORANDRINGENS    MIRAKEL 


Jan  U.  Pinborough  og  Barbara  J.  Clarke 

Glæde  stråler  ud  af  øjnene  på  Florence  Chukwurah 
fra  Lagos  i  Nigeria.  Og  med  god  grund.  I  alt  det, 
der  virkelig  tæller  -  sin  tro,  sin  familie  og  sin 
uddannelse  -  er  søster  Chukwurah  en  meget  velsignet 
kvinde.  Hun  er  mor  til  trofaste  børn.  Hun  er  en 
veluddannet  og  erfaren  sygeplejerske.  Hun  har  arbejdet 
tæt  sammen  med  sin  mand,  Christopher,  mens  han 
præsiderede  over  missionen  i  Accra  i  Ghana.  Hun  var 
med  til  at  begrænse  sygdomstilfælde  blandt  missionæ- 
rerne ved  at  lære  dem  at  koge  og  filtrere  deres  vand, 
spise  sundt  og  holde  deres  omgivelser  pæne  og  rene.  Nu 
har  familien  Chukwurah  endnu  større  mulighed  for  at 

tjene.    Bror    Chukwurah 
er  for  nylig  blevet  kaldet 
som  områdeautoritet  for 
det  afrikanske  område. 
Men  livet  begyndte 
ikke    så    lovende    for    Florence 
Chukwurah,  og  beretningen  om, 
hvordan  hun  blev  en  kultiveret 
og    fremgangsrig    kvinde,    er 
beretningen  om  et  mirakel. 
Larvens  gradvise  forvandling 
fra   en   simpel   orm    til    en 
smuk   skabning   med   glit- 
rende vinger  virker  altid 
mirakuløs.  Men  et  men- 
neskelivs    forvandling 
er        endnu        mere 
forbløffende.  Og  som 
Præsident  Ezra  Taft  Benson 


å 


forkyndte,  kan  enhver  får  del  i  det  mirakel:  »Mennesker, 
som  overgiver  deres  liv  til  Gud,  vil  opdage,  at  han  kan  få 
meget  mere  ud  af  deres  liv,  end  de  selv  kan.  Han  vil 
højne  deres  glæde,  udvide  deres  horisont,  skærpe  deres 
forstand,  styrke  deres  muskler,  opløfte  deres  ånd, 
mangfoldiggøre  deres  velsignelser,  forøge  deres  mulig- 
heder, trøste  deres  sjæl,  skabe  venner  og  udgyde  fred 
over  dem«  (Det  Første  Præsidentskabs  juleandagt,  den 
7.  december  1986). 

Larvens  forvandling  til  sommerfugl  sker  gradvist,  og 
et  menneskeliv  forandres  heller  ikke  bare  på  et  øjeblik. 
Men  selv  livslange  udfordringer  kan  vendes  til  styrke  for 
dem,  der  trofast  søger  Herren  og  indordner  sig  under 
hans  guddommelige  vilje. 

»JEG  BESLUTTEDE  MIG  FOR  AT  ARBEJDE  HÅRDT« 

Forandringens  mirakel  har  været  meget  tydeligt  i 
Florence  Chukwurahs  liv.  Hun  blev  født  til  et  liv  i 
fattigdom  i  Onitsha  i  Nigeria.  Hendes  far,  som  arbejdede 
til  søs  på  et  skib,  var  sjældent  hjemme.  Florences  mor 
havde  ingen  uddannelse  og  arbejdede  hårdt  for  at 
forsørge  familien. 

Da  Florence  var  en  halvvoksen  pige,  fik  hun  øjnene 
op  for,  hvor  fattig  hendes  familie  var.  Da  hun  var 
omkring  1 1  år  gammel,  havde  hun  truffet  en  fast  beslut- 
ning i  sit  sind:  Hun  ville  væk  fra  fattigdommen.  Det,  der 
gjorde  dette  til  mere  end  blot  et  barnligt  ønske,  var  den 
kendsgerning,  at  hun  også  havde  truffet  andre  faste 
beslutninger.  Hun  mente,  at  det  ville  hjælpe  hende  til  at 
opnå  et  bedre  liv.  For  det  første,  mindes  hun,  »beslut- 


Herover;  Børn  i  Rajahmundry. 
Yderst  til  venstre:  Medlemmer  af 
Hyderabad  Anden  Gren  hygger 
sig  efter  søndagens  møder,  til 
venstre. 


Efter  de  få  år  med  begrænset  fremgang  ophørte 
missioneringen  i  Indien  for  en  tid.  Da  man  ikke  kunne 
overvinde  de  barrierer,  som  sproget  og  kulturen 
udgjorde,  lukkede  man  missionen,  og  missionærerne 
vendte  hjem.  Nogle  britiske  omvendte  rejste  til 
Amerika,  mens  de  indiske  medlemmer  klarede  sig,  så 
godt  de  kunne  uden  missionærer. 

De  udfordringer,  som  de  første  missionærer  stødte  på, 
er  her  stadig.  Indien  er  stadig  et  land,  som  er  præget  af 
forskelligheder,  traditioner  og  dyrkelse  af  Østens 
religioner.  Det  er  et  land,  hvor  det  gamle  brydes  med  det 
nye,  hvor  fattigdom  overgår  velstand,  og  millioner  af 
mennesker  blandes  i  et  kalejdoskop  af  klasser  og  kaster. 


SRI  LANKA 


Det    Indiske    Ocean 

købe  og  sælge  grøntsager  for  at  skaffe  midler  til  sine 
skolepenge. 

Alt  dette  gjorde  Florence  med  et  villigt  sind  på  grund 
af  de  beslutninger,  hun  traf,  da  hun  var  1 1  år.  »Jeg  var 
glad  for  at  gøre  alt  det,  for  det  var  en  måde,  hvorpå  jeg 
kunne  vise  min  kærlighed  til  min  familie  og  ære  min  far 
og  mor,«  forklarer  hun. 

FORTÆL  DEM  DIN  LIVSHISTORIE« 


Florence  Chukwurah  har  en  særlig  forståelse  for  børn  fra 

fattige  kår  -  især  dem,  der  føler  sig  generte  på  grund  af 

fattigdom    eller    manglende    uddannelse.    Når    søster 

Chukwurah  besøgte  de  små  grene  i  missionen  i  Accra  i 

Ghana  som  missionspræsidentens  hustru,  havde  hun  et 

særligt  budskab  til  de  unge.  »Vi  besøgte  en  lille  gren,« 

mindes  søster  Chukwurah.  Mange  af  de  unge 

mennesker  kunne  ikke  læse,  og  mange  af 

dem  kom  slet  ikke  i  kirke.  »Anden  sagde: 


'Fortæl  dem  din  livshistorie.'  Så  jeg  fortalte 
dem,  at  jeg  var  vokset  op  under  lignende 
forhold.     Jeg     fortalte     dem,     at     jeg 
overvandt  min  generthed  ved  at  stu- 
dere og  ved  at  adlyde  mine 
forældre  og  lærere.« 


w 


Æ 


Som  ung  pige  fornyede  Florence  sin  beslutning  om  at 
være  flittig  med  lektierne,  fordi  hun  lagde  særlig  mærke 
til  de  naboer,  som  havde  en  uddannelse.  Flere  af  hendes 
barndomsvenner  havde  forældre,  som  var  lærere  og 
skoleinspektørere. 

Florence  fattede  interesse  for  sygeplejefaget,  tildels 
fordi  hun  kunne  lide  den  måde,  sygeplejersker  var  klædt 
på.  Og  fordi  hun  havde  passet  sine  små  søskende,  var 
hendes  naturlige  interesse  for  at  hjælpe  andre  blevet 
skærpet.  Hendes  far  havde  lånt  penge  fra  en  pengeud- 
låner  for  at  kunne  betale  for  hendes  gymnasie- 
uddannelse, en  gæld  som  Florence  senere  betalte 
tilbage.  Men  hun  havde  ikke  råd  til  at  gå  på 
universitetet  eller  lærerseminarium.  Men  staten  ville 
give  tilskud  til  en  sygeplejerskeuddannelse.  Så  som  16- 
årig  foretog  Florence  en  rejse  på  seks  timer  fra  sit  hjem 
for  at  påbegynde  sin  uddannelse  til  sygeplejerske. 

Det  år,  hvor  Florence  tog  afgangseksamen  fra  Queen 
Elizabeth  Hospital,  blev  hun  tildelt  Florence  Nightingale 
Prisen  som  årets  bedste  sygeplejerske.  Hun  fortsatte  sin 
uddannelse  og  blev  færdiguddannet  som  jordemoder 
fem  år  senere  i  1970. 

I  dag  opfordrer  søster  Chukwurah  på  det  kraftigste 
unge  mennesker  til  at  bryde  ud  af  analfabetismen  ved 
hjælp  af  Kirkens  læsefærdighedsprogram.  »Jeg  fortæller 
dem,  at  de  er  Afrikas  fremtid,«  siger  hun.  Hun  opmun- 
trer de  unge  til  at  værdsætte  det,  de  har,  men  også  til  at 
bygge  videre  på  det  ved  hjælp  af  kreativitet  og  fantasi. 

EN  FAMILIE,  SOM  ER 
FAST  FORANKRET  I  FRELSEREN 


Men  endnu  stærkere  end  den  unge  Florences  ønske  om 
at  få  en  uddannelse,  var  hendes  længsel  efter  at  gå  i  kir- 
ke sammen  med  sin  familie.  Faktisk  siger  hun,  at  det  var 
hendes  »inderligste  længsel«.  Hun  anså  de  familier  i  nabo- 
laget, der  gik  i  kirke  sammen,  som  særligt  velsignede.  Og 
hun  beundrede  en  mand,  som  blev  kaldt  »Hellige  Nweje,« 
en  pensioneret  anglikansk  præst,  som  gik  omkring  i  kvar- 
teret og  opfordrede  børnene  til  at  opføre  sig  ordentligt. 


Da  Florence  var  blevet  en  fremragende  sygeplejerske 
og  jordemoder,  traf  hun  Christopher  Chukwurah. 
Sammen  søgte  de  efter  Herrens  kirke. 

Det  var  Florences  eksemplariske  opførsel,  som  ud- 
løste den  række  af  begivenheder,  der  opfyldte  hendes 
inderste  længsel.  Hun  virkede  som  sygeplejerske  i  sin 
fødeby  Onitshe  i  Nigeria.  En  kvinde  i  nabolaget  lagde 
mærke  til,  at  Florence  tog  direkte  hjem  efter  arbejde  i 
stedet  for  at  gå  ud  med  mænd.  Kvinden  opfordrede  sin 
nevø  til  at  kontakte  Florence. 

Da  Christopher  Chukwurah  traf  Florence,  fortalte 
han  hende  straks,  at  han  søgte  en  hustru.  Han  sagde,  at 
han  ud  fra  sin  tantes  anbefaling  gerne  ville  gifte  sig  med 
Florence.  Florence  lovede  at  overveje  hans  frieri. 

»Jeg  levet  nær  Herren  hele  mit  liv,«  mindes  søster 
Chukwurah.  »Noget  fortalte  mig,  at  jeg  skulle  holde  mig 
nær  Herren.«  Hun  havde  hele  tiden  bedt  om  en  god 
ægtemand  -  en,  som  ville  holde  af  hende  og  ikke  drikke 
spiritus.  »Jeg  ville  have  en  familie,  som  skulle  være  fast 
forankret  i  Frelseren, «  forklarer  hun. 

Da  hun  bad  angående  Christopher,  fik  hun  en  varm 
følelse  af,  at  han  var  en  mand,  der  forstod  sig  på  åndelige 
værdier.   Da  han  senere   kom  for  at  forhøre   sig  om 

Florences  svar,  gav  hun  ham  sit  ja.  De  blev 
gift  den  3.  marts  1972. 

Og     Christopher     Chukwurah     delte 
hendes  længsel  efter  åndelige  værdier,  nøj- 
agtig som  hun  havde  fornemmet.  Sammen 
undersøgte    de    en    række    kirker,    og   de 
fastede  og  bad  regelmæssigt  sammen. 

Christopher  delte  også  hendes  ønske  om 
at  uddanne  sig.  Han  havde  en  bachelorgrad  i 
statskundskab  og  kommunikation,  og  kort  efter 
at  han  og  Florence  var  blevet  gift,  rejste  de  til 
USA.  Christopher  tog  en  eksamen  i  uddannelsesadmi- 
nistration  fra  Illinois  State  University.  Florence  studerede 
psykologi  på  halvtid  og  arbejdede  på  flere  hospitaler. 


De  vendte  tilbage  til  Nigeria  i  1977,  stadig 
uden    at    sluttet    sig    til    noget    bestemt 
trossamfund.  I  1981  var  de  blevet  trætte  af 
at  gå  fra  kirke  til  kirke. 
Igennem    årene    havde    familien    Chuk- 
wurah skabt  den  tradition  at  afholde  en 
familiefaste    på    den    sidste    dag    i    året. 
Nytårsaften,  den  31.  december  1981,  var 
målet  med  deres  faste  at  få  vejledning  til  at 
finde  den  kirke,  som  de  kunne  forblive  i  resten 
af  deres  liv. 

Blot  ni  dage  senere  var  Florence  ved  at  lave  mad  ude 
i  køkkenet,  og  Christopher  var  i  færd  med  at  forberede 
en  forelæsning,  da  de  begge  modtog  et  svar  på  deres 


Da  hendes  mand  var  bortrejst,  og  der 
ikke  var  andre  præstedømmebærere  i 
nærheden,  knælede  Florence  i  bøn  og 
bad  for  sin  syge  søn.  Herover; 
Florence  og  Christopher  Chukwurah. 

bøn.  »Jeg  fik  en  vedvarende  fornemmelse  af,  at  vi  skulle 
besøge  en  gammel  ven  af  familien.  Da  jeg  sagde  det  til 
min  mand,  sagde  han:  'Jeg  har  den  samme  fornemmelse. 
Kan  vi  tage  derhen  med  det  samme?'« 

Da  de  ankom  til  deres  vens  hjem,  blev  de  forbavsede 
over,  at  han  bød  dem  på  sodavand  i  stedet  for  øl,  som  er 
sædvanen.  Han  forklarede,  at  eftersom  han  og  hans 
hustru  nu  var  medlemmer  af  en  kirke,  som  hed  Jesu 
Kristi  Kirke  af  Sidste  Dages  Hellige,  var  de  holdt  op  med 
at  drikke  spiritus  og  ryge. 

»Min  mand  og  jeg  så  på  hinanden,«  mindes  søster 
Chukwurah.  »Vi  elsker  hinanden  så  højt,  at  vi  kan 
samtale  med  øjnene.  Da  vi  havde  set  hinanden  i  øjnene, 
spurgte  vi  straks:  "Hvordan  kan  vi  blive  medlemmer  af 
den  kirke?'« 

Efter  at  være  blevet  undervist  af  missionærerne,  blev 
familien  Chukwurah  døbt  i  februar  1982. 

»MIT  HJERTE  SYNGER  AF  GLÆDE  HELE  TIDEN « 

Ti  år  efter  at  de  var  blevet  medlemmer  af  Kirken,  blev 
Christopher  Chukwurah  kaldet  som  præsident  for  mis- 
sionen i  Accra  i  Ghana.  Den  kaldelse  åbnede  døren  for 
den  største  velsignelse  af  alle,  da  familien  Chukwurah 
blev  beseglet  til  hinanden  i  templet  i  Salt  Lake  City. 

Deres  ældste  søn,  Emeka,  som  i  øjeblikket  tjener  som 
missionær  i  Johannesburg  i  Sydafrika,  blev  også  beseglet 
til  dem. 

Chukwurahs  ser  frem  til  den  dag,  hvor  deres  to  andre 
børn  også  kan  blive  beseglet  til  dem.  Uchenna,  deres 
næstældste  søn,  har  afsluttet  gymnasiet  og  semi- 
narprogrammet. Han  er  grenens  musikformand  og 
organist  og  vil  gerne  studere  medicin.  Deres  yngste  søn 
på  10  år  hedder  Oluebube,  et  navn,  der  betyder  »Guds 
mirakel.«  Han  er  en  fremragende  elev  og  har  en  dejlig 
sangstemme.  Familien  Chukwurah  har  også  to  pleje- 
døtre. 

Bror  og  søster  Chukwurah  har  lært  at  følge  Åndens 
tilskyndelser,  både  i  deres  kaldelser  i  Kirken  og  i  deres 
børneopdragelse.  Engang  var  Uchenna  blevet  meget  syg, 


og  søster  Chukwurah  blev  hjemme  hos  ham,  mens 
hendes  mand,  som  jo  var  missionspræsident,  rejste  til 
Sierra  Leone.  Den  ni  år  gamle  Uchenna  havde  fået 
medicin,  men  han  blev  mere  og  mere  syg.  Han  blev  ved 
med  at  kaste  op  og  blev  svagere  og  svagere,  indtil  han  til 
sidst  besvimede.  Florence  tog  hans  puls  og  opdagede,  at 
den  var  meget  svag.  Hun  var  overbevist  om,  at  han  var 
ved  at  dø. 

Da  der  ikke  var  en  præstedømmebærer  til  stede,  som 
kunne  give  hendes  søn  en  velsignelse,  knælede  søster 
Chukwurah  ned  ved  siden  af  sin  søns  seng  og  holdt  om 
ham,  mens  hun  bad  om  hjælp.  Under  bønnen  fik  hun  en 
klar  tilkendegivelse  af,  at  hun  skulle  holde  op  med  at 
give  ham  nogle  bestemte  piller.  Klokken  var  17.45,  og 
hun  skulle  give  ham  pillerne  igen  kl.  18.00.  Da  hun 
rejste  sig,  følte  hun  sig  meget  lettet.  Nu  da  hun  helt  klart 
vidste,  hvad  hun  skulle  gøre,  ændrede  hun  på  hans  me- 
dicin. Straks  blev  Uchennas  puls  normal,  og  hans  kval- 
me forsvandt. 

»Jeg  savnede  min  mand,  som  kunne  have  givet  ham 
en  velsignelse,«  siger  søster  Chukwurah.  »Jeg  havde 
intet  håb  om  hjælp  fra  andre  end  Herren.  Så  jeg 
udøvede  min  tro  og  anråbte  Herren.  Og  Herren  reddede 
hans  liv.« 

Florence  Chukwurah  nævner  sit  livs  mirakler  med 
taknemlighed.  »Jeg  har  aldrig  måttet  tigge  om  mad,« 
siger  hun.  »Jeg  har  altid  klaret  mig  selv.  Jeg  har  lært  min 
familie,  hvordan  man  undgår  smittefare  ved  at  efterleve 
en  god  personlig  hygiejne  i  hjemmet,  og  jeg  har  lært 
mange  andre  det  samme.  Jeg  har  en  mand,  som  bærer 
præstedømmet  og  hjælper  mig  med  at  opdrage  vores 
børn  i  Herrens  tjeneste.« 

Florence  Chukwurahs  liv  er  blevet  forvandlet  fra  et 
liv  i  usikkerhed  og  afsavn  til  et  liv  i  fred  og  glæde. 
»Herren  hørte  mine  bønner,«  siger  hun.  »Han  forstod 
min  kamp  og  min  søgen  efter  en  lys  og  lykkelig  fremtid. 
Han  kronede  min  indsats  med  flere  velsignelser,  end  jeg 
kan  opremse.  Siden  jeg  er  blevet  medlem  af  Kirken, 
vågner  jeg  hver  dag  med  fred  i  hjertet.  Mit  hjerte  synger 
af  glæde  hele  tiden.«  □ 

Anstødssten, 
tro  02  mirakler 


Præsident  Thomas  S.  Monson 

Førsterådgiver  i  Det  Første  Præsidentskab 


Gennem  tiden  har  en  af  de  store  anstødssten, 
som  de,  der  begynder  på  slægtsforskning, 
støder  på,  været  den  fjende,  som  hedder 
»frygt«,  og  den  medfølgende  følelse  af  utilstrække- 
lighed. Arbejdet  med  at  finde  vores  afdøde  slægtninge 
og  sørge  for,  at  der  udføres  ophøjende  ordinanser  for 
dem,  er  en  befaling  fra  vor  himmelske  Fader  og  hans 
elskede  Søn.  De  lader  os  ikke  i  stikken  med  opgaven, 
men  bereder,  ofte  på  dramatisk  vis,  vejen  for  os  og 
besvarer  vores  bønner. 

For  nogle  år  siden  kunne  man  i  avi- 
sen læse  en  notits  fra  Reuter,  som 
berettede  om,  hvordan  det  lykkedes 
for  en  amerikaner  at  spore  sine  for- 
svundne forfædre  tilbage  til  Storbri- 
tannien -  og  det  uden  andre  ud- 
gifter end  prisen  på  et  luftpost- 
frimærke. Mike  Archdale  på  25  fra 
Miles  City  i  Montana  vidste  kun,  at 
hans  bedstefar  Lionel  Dawson  Arch- 
dale var  emigreret  til  Amerika  fra 
Nordirland  i  slutningen  af  det  19. 
århundrede.  Så  Mike  Archdale  skrev 
til  den  eneste  adresse,  han  kendte  i 
London  -  Det  Britiske  Turistråd  -  og 
bad  om  hjælp  til  at  finde  sin  slægt. 


Hans  brev  blev  åbnet  hos 
Turistrådet  af  en  pr-medarbejder, 
som  hed  Gilbert  Archdale. 

Gilbert  Archdale  undersøgte  sa- 
gen og  sendte  så  dette  svar  til  Mike: 
»Davs.  Jeg  er  din  fætter! « 

Resten  er  historie. 

De  af  os,  som  har  forfædre  fra 
Skandinavien,  står  over  for  det  pro- 
blem, som  hedder  patronymikon 
(familienavn  dannet  af  faderens 
navn).  For  at  give  de  af  jer,  som  ikke 
er  skandinaver,  et  indblik  i  vores 
problemer,  kan  jeg  fortælle,  at  min 
farfars  navn  var  Nels  Månson;  hans 
fers  navn  var  slet  ikke  Månson  -  han  hed 


Mans  Okeson;  og  hans  far  hed  Oke 
Pederson;  og  hans  far  igen  hed  Peter 
Månson  -  så  er  vi  tilbage  til  Monson 
igen  -  og  hans  far  hed  Mans  Lustig, 
hvilket  var  det  navn,  den  svenske 
hær  havde  givet  ham,  for  at  skelne 
de  forskellige  Peter- soner,  Johnsoner 
og  Månsoner  fra  hinanden,  når  de 
indtrådte  i  militærtjenesten.  Men 
også  denne  udfordring  kan  over- 
vindes, når  vi  forstår  processen  bag 
navngivningen. 

Den  gang  Præstedømmets  Ge- 
nealogiske Komité  blev  oprettet, 
fortalte  præsident  Hugh  B.  Brown 
os,  at  missioneringen  skrider  hurtigt 
frem  i  åndeverdenen.  Han  citerede 
en  udtalelse  fra  præsident  Joseph  F. 
Smith  om,  at  de,  der  ikke  har  haft 
mulighed  for  at  høre  det  evige 
evangelium  i  dette  liv,  hører  det  nu. 
Præsident  Smith  erklærede:  »Dette 
evangelium,  åbenbaret  til  profeten 
Joseph,  prædikes  allerede  til 
ånderne  i  forvaring,  til  dem,  der  er 
gået  bort  fra  denne  jordiske  sfære  og 
til  åndeverdenen  uden  kundskab  om 
evangeliet.  Joseph  Smith  prædiker 
dette  evangelium  for  dem.  Ligeledes 

gør  Hyrum  Smith,  Brigham  Young 
og  alle  de  trofaste  apostle,  der  leve- 
de i  denne  uddeling  under  profeten 
Josephs  administration.«1 

Og  som  præsident  Smith  anty- 
dede i  1916:  »Gennem  vort  virke  for 
dem  vil  deres  trældoms  lænker  falde 
fra  dem,  og  det  mørke,  der  omgiver 
dem,  vil  blive  fjernet,  således  at  lyset 
kan  skinne  på  dem,  og  de  i 
åndeverdenen  vil  høre  om  det 
arbejde,  som  er  blevet  udført  for 
dem  af  deres  børn  her  (på  jorden), 
og  de  vil  glæde  sig  med  jer  over 
udførelsen  af  disse  pligter.«2 

Jeg  kan  godt  lide  ordet  pligt.  For 
mig  er  en  pligt  noget  helligt.  Jeg 
kommer  til  at  tænke  på  Harry 
Emerson  Fosdick  ord:  »Mennesker 
vil  arbejde  hårdt  for  penge,  og 
mennesker  vil  arbejde  endnu 
hårdere  for  andre  menneskers  skyld, 
men  de  vil  arbejde  allerhårdest,  når 
de  føler  hengivenhed  for  en  sag. 
Indtil  villigheden  overstiger  tvangen 
vil  mennesker  kæmpe  som  tvangs- 
udskrev-ne,  snarere  end  at  følge 
banneret  som  ægte  patrioter.  Pligten 
bliver  aldrig  udført  værdigt,  før  den 
udføres  af  én,  som  med  glæde  ville 
gøre  meget  mere  end  han  gør,  hvis 
han  bare  kunne.«  De,  der  har 
hengivet  sig  til  slægtsforskning,  lever 
op  til  den  definition  på  pligtfølelse.  I 
er  hengivne. 

Skønt  midlertidige  hindringer 
kan  synes  uovervindelige,  vil  der 
ofte  på  mirakuløs  vis  vise  sig  en 
tydelig  sti  gennem  alle  problemerne. 

Skønt  midlertidige  hindringer  kan  synes  uovervindelige,  vil  der  ofte  på 
mirakuløs  vis  vise  sig  en  tydelig  sti  gennem  problemerne. 


For  et  par  år  siden  skrev  Alice  E. 
Smith  fra  Yuba  City  i  Californien  om 
en  trosfremmende  oplevelse,  som 
hun  havde  haft,  mens  hun  søgte 
efter  sin  oldefars  dødsdata.  Hun  og 
hendes  mand  var  på  vej  hjem  fra 
deres  årlige  besøg  hos  datteren,  som 
bor  i  nærheden  af  Seattle  i  staten 
Washington.  Skønt  søster  Smith 
vidste,  at  hendes  mand  hadede  at 
gøre  ophold  under  hjemturen, 
spurgte  hun  alligevel,  om  de  kunne 


køre  ind  til  en  bestemt  kirkegård  for 
at  se,  om  de  kunne  finde  oplysninger 
om  hendes  oldefars  død.  Hun  blev 
glædeligt  overrasket,  da  han 
indvilligede  i  at  køre  ind  til  en  lille 
by  ved  bredden  af  Columbia  River. 

En  pludselig  indskydelse  fik  dem 
til  at  køre  hen  til  den  nærmeste  af 
tre  kirkegårde,  hvor  de  parkerede 
nær  kirkegårdens  ældste  afsnit  og 
begyndte  at  lede.  Inden  der  var  gået 
ti    minutter,     råbte     deres     yngste 

datter:  »Her  ligger  en  Bailey.  Jeg 
tror,  det  er  ham!« 

Ved  hjælp  af  en  dåse  rent  vand 
og  en  klud  fra  bilen  skrubbede 
hendes  mand  omhyggeligt  mange  års 
snavs  og  mos  væk,  så  de  kunne  læse 
navnet  og  datoen,  samt  en  lille 
inskription:  Læg  mærke  til  denne 
inskription:  »Her  er  mit  hjerte,  O, 
tag  det  og  besegl  det.  Besegl  det  til 
dit  rige  i  himlen.«  Det  var  bestemt 
himmelsk  indgriben,  som  førte  dem 
til  dette  budskab  fra  en  hengiven 
metodistforfader  til  familien  i  dag. 

Et  andet  familiemedlem  opdage- 
de, at  inskriptionen  var  taget  fra 
salmen  »Come,  Thou  Fount  of 
Every  Blessing.«3  Den  salmes 
guddommelige  budskab  vil  genlyde  i 
denne  voksende  familie  i  al  evighed. 
Ordet  besegle  vil  antage  en  dybere 
betydning. 

Herren  har  aldrig  sagt,  at  hans 
værk  begrænsede  sig  til  vores 
jordiske  liv.  Profeten  Joseph  Smith 
erklærede:  »Alt,  hvad  vi  gør  for 
vores  egen  frelse,  skal  også  udføres 
for  vores  afdødes  frelse,  for  frelse  er 
ens  for  alle.« 

Vi  må  ikke  blive  trætte  af  at  gøre 
det  gode.  Hvis  vi  føler,  at  vores 
bidrag  til  dette  hellige  værk  er  lille 
eller  ubetydeligt,  så  skal  vi  blot 
huske  på,  at  »sjæle  er  af  stor  værdi  i 
Guds  øjne.«4  Er  det  da  noget  under, 
at  vi,  når  vi  modtager  et  vidnesbyrd 
om  dette  værk,  får  et  ønske  om  at 
yde  alt  for  dets  fremgang?  Hin- 
dringer forsvinder  som  dug  for  solen. 


Når  vi  udfører  vores  arbejde  i  tro,  vil 
vi  kvalificere  os  til  de  ønskede 
velsignelser. 

Da  jeg  tjente  som  præsident  for 
Den  Canadiske  Mission  med 
hovedsæde  i  Toronto  i  Canada,  var 
der  i  missionen  en  pligtopfyldende 
kvinde  ved  navn  Myrtle  Barnum, 
som  udførte  slægtsforskning.  Hun 
var  så  trofast  i  dette  hellige  hverv. 
Hun  havde  indsamlet  en  masse 
oplys-ninger  om  St.  Lawrence  River- 
området. Hun  var  nået  så  langt,  som 
hun  kunne.  Hun  anede  ikke,  hvor 
hun  nu  skulle  søge.  Hun  studerede. 
Hun  søgte.  Hun  bad.  Men  hun  gav 
aldrig  op.  Og  skønt  hun  måned  efter 
slidsom  måned  blev  skuffet,  fordi 
hun  ikke  var  i  stand  til  at  finde  det, 
hun  søgte,  så  opgav  hun  dog  ikke 
håbet. 

En  dag  kom  hun  forbi  et 
antikvariat  og  følte  sig  tilskyndet  til 
at  gå  indenfor.  Hun  kiggede  på  alle 
reolerne  og  fik  så  øje  på  et  sæt  bøger, 
som  tiltrak  sig  hendes  opmærk- 
somhed. Hun  kan  ikke  forklare 
hvorfor,  udover  at  det  var  Herren, 
som  inspirerede  hende.  Titlen  på  de 
to  bøger  var:  Pioneer  Life  on  the  Bay 
of  Quinte,  bind  l  &  2.  Det  lød  som 
en  roman.  Hun  tog  de  to  støvede 
bøgerne  ned  fra  hylden,  og  da  hun 
kiggede  i  dem,  blev  hun  forbløffet. 
Det  var  ikke  en  roman.  Det  var  en 
genealogisk  optegnelse  over  alle  de 
mennesker,  som  havde  boet  i  Bay  of 
Quinte  så  langt  tilbage,  som  man 
havde    kirkebøger.    Hun    granskede 


side  efter  side,  og  der  fandt  hun 
oplysninger,  som  løste  op  for  hendes 
families  historie,  så  hun  kunne 
fortsætte  sit  virke. 

Et  ældstekvorum  i  området 
indsamlede  den  nette  sum,  som 
skulle  til,  for  at  hun  kunne  købe  de 
to  bøger.  De  blev  sendt  til  Kirkens 
hovedkvarter  i  Salt  Lake  City,  og  jeg 
modtog  et  brev,  som  forklarede,  at 
de  selv  samme  bøger  havde  været 
med  til  at  løse  op  for  andre  tusinder 
af  navne  på  folk,  som  var  gået  bag 
sløret.  Et  stort  antal  mennesker 
glædede  sig  over  denne  skatkiste, 
som  forbandt  mange  af  deres  slægts- 
linjer,  deriblandt  præsident  Henry 
D.  Moyle,  som  på  det  tidspunkt  var 
medlem  af  Det  Første  Præsident- 
skab. En  af  hans  bedstefædre  stam- 
mede fra  det  område.  Og  alt  dette 
skete,  fordi  en  trofast  Herrens  tjener 
nægtede  at  give  op,  nægtede  at  lade 
sig  slå  ud  og  nægtede  at  sige:  »Der 
er  ikke  noget  jeg,  som  enkeltperson, 
kan  gøre.« 

Mine  kære  søskende,  må  vor 
himmelske  Fader  velsigne  dette 
vigtige  og  berigende  slægtshistoriske 
værk.  □ 


NOTER 

1.  Evangeliske  lærdomme,  side  397. 

2.  Conference  Report,  oktober  1916,  side 
6. 

3.  Hymns,  1948,  nr.  70. 

4.  L&P  18:10. 

HVORDAN  KAN  JEG  FA  MIN  VEN 
TIL  AT  ANERKENDE  JOSEPH 
SMITHS  FØRSTE  ÅBENBARING? 

En  af  mine  venner  siger,  at  han  kan  godtage  alt  om  Kirken,  bortset  fra 

Joseph  Smiths  første  åbenbaring.  Hvad  skal  jeg  sige  til  ham? 

Svarene  har  til  hensigt  at  hjælpe  og  vejlede,  men  er  ikke  udtryk  for  Kirkens  lærdomme. 


ved  at  få  dem  til  at  læse  Mormons 
Bog.  Hvis  de  følger  Moronis  løfte  og 
spørger  vor  himmelske  Fader,  om  det 
de  læser  er  sandt  (se  Moroni  10:5), 
så  vil  de  få  et  vidnesbyrd  om 
skriften.  Hvis  de  tror  på,  at  Mor- 
mons Bog  er  sand,  så  må  de  også  tro 
på  den  mand,  som  oversatte  den  ved 
Guds  kraft.« 


VORES  SVAR 

Lige  siden  Adams  dage  har 
Gud  kaldet  profeter  til  at 
forkynde  sit  ord  for  sine  børn 
på  jorden.  I  Bibelen  sagde  han: 
»Gud  Herren  gør  ikke  noget,  førend 
han  har  åbenbaret  sine  planer  for 
sine  tjenere,  profeterne«  (Am  3:7). 

Syner  er  blot  en  af  de  måder, 
hvorpå  Herren  kommunikerer  med 
sine  profeter.  For  som  han  har  sagt: 
»Er  der  en  profet  blandt  jer,  giver  jeg 
mig  til  kende  for  ham  i  et  syn,  taler 
til  ham  i  en  drøm«  (4  Mos  12:6). 

I  dag,  som  i  fortiden,  vejleder 
Herren  os  gennem  levende  profeter. 
Et  af  genoprettelsens  største  bud- 
skaber er  faktisk,  at  Gud  »har  ... 
kaldt  ...  Joseph  Smith  jun.  og  talt  til 
ham  fra  himlen  og  givet  ham 
befalinger,  da  (han)  vidste,  at 
ulykker  skulle  ramme  jordens 
indbyggere«  (L&P  1:17). 

Joseph  Smith  ønskede  ikke  at 
blive  profet,  mere  end  Moses  gjorde. 
Men  de  oplevede  begge  et  dramatisk 
syn,  som  ikke  alene  ændrede  deres 
liv,    men   også    millioner    af   andre 


menneskers  liv.  Moses'  syn  fandt 
sted  på  en  barsk  bjergside,  da  han 
ville  se  nærmere  på  en  mystisk 
brændende  tornebusk.  Den  14-årige 
Josephs  syn  fandt  sted  i  en  lille 
lysning  i  en  skov,  da  han  ønskede  at 
få  at  vide,  hvilken  kirke  som  var 
sand.  Det  spørgsmål  åbnede  him- 
lene, og  Joseph  Smith  blev  det 
udvalgte  redskab,  gennem  hvem 
Herren  gengav  Jesu  Kristi  evan- 
gelium til  jorden  i  vore  dage. 

Bed  din  ven  om  at  gøre,  som 
Joseph  gjorde,  da  han  søgte  sand- 
heden: Læs  i  skrifterne  og  bed  Gud 
om  vejledning.  Studér  de  nutidige 
profeters  ord,  følg  deres  lærdomme 
og  bed  om  et  personligt  vidnesbyrd. 

Et  vidnesbyrd  om  Mormons  Bog 
er  også  et  vidnesbyrd  om  Joseph 
Smiths  guddommelige  kaldelse  som 
profet.  Dexter  Donayre,  fra  Santa 
Cruz  Davao  del  Sur  Ward,  Digos 
Stav  på  Filippinerne,  siger:  »Jeg  ved 
af  personlig  erfaring  at  en  god  måde 
at  overbevise  folk  om,  at  Joseph 
Smith  modtog  himmelsk  besøg,   er 


LÆSERNES  SVAR 

Tilsyneladende  er  din  ven  parat  til 
at  godtage  budskabet,  men  ikke 
budbringeren.  Jesu  Kristi  evange- 
lium er  gengivet  til  jorden  i  dag  som 
følge  af  Joseph  Smiths  himmelske 
besøg.  Den  åbenbaring  var  den 
første  af  mange,  som  han  modtog 
under  Kirkens  genoprettelse.  Gen- 
oprettelsens frugter  ses  over  hele 
verden. 

Hvis  både  du  og  din  ven  vil  bede 
og  udøve  tro,  vil  han  anerkende 
Kirken  og  Herrens  profet,  Joseph 
Smith. 

Grazict  Maria 
Salvatrice 
Battezzato, 
Catania  Gren, 
Catania  Mission, 
Italien 

Jeg  har  været  som  din  ven.  Jeg  holdt 
meget  af  Kirken  og  det,  den  kunne 
byde  på.  Jeg  anerkendte  dens  lære 
og  vidste,  at  den  var  sand.  Jeg 
forstod  ikke  helt  missionærerne,  når 
de  omtalte  Joseph  Smith  som  Guds 

profet,  ligesom  fortidens  profeter. 
Men  det  lod  jeg  mig  ikke  gå  på  af. 
Jeg  vidste,  at  hvis  jeg  ville  fortsætte 
med  at  komme  i  Kirken  og  være 
lydig,  så  ville  Herren  velsigne  mig 
med  en  forståelse  af  det. 

Da  jeg  læste  Lære  &  Pagter 
bemærkede  jeg,  at  flere  af  afsnittene 
begyndte  med  ordene:  »Åbenbaring 
givet  gennem  profeten  Joseph  Smith 
...«  Da  jeg  overvejede  det,  slog  det 
mig,  at  hvis  hvert  afsnit  indeholdt 
budskaber,  vejledning  og  befalinger 
givet  af  vor  himmelske  Fader,  så  var 
han  i  konstant  kontakt  med  Joseph 
Smith. 

Senere,  da  jeg  læste  Mormons 
Bog  for  anden  gang,  gjorde  det  ind- 


tryk på  mig,  da  Lehi  vidnede  om,  at 
Josef  fra  Egypten  profeterede  om  en 
kommende  seer,  som  »skal  kaldes 
efter  mit  navn,  og  det  skal  være  efter 
hans  faders  navn«  (2  Nephi  3:15). 
Profeten  Joseph  Smith  var  opkaldt 
efter  sin  far,  Joseph,  et  navn,  som 
også  en  stor  åndelig  leder  i  oldtidens 
Egypten  bar. 

Og  da  jeg  læste  om  profeten 
Josephs  martyrium,  fornemmede  jeg 
igen  Åndens  hvisken.  Jeg  vidste, 
at  Herren  havde  udvalgt  en  profet 
i  de  sidste  dage,  en  med  den  store 
tro,  som  skulle  til  for  at  kunne  se 
vor  himmelske  Fader  og  Frelseren 
og  gengive  Jesu  Kristi  evangeli- 
um. 


I  dag  har  jeg  et  stærkt  vidnesbyrd 
om,  at  Joseph  Smith  var  Guds 
profet,  og  at  præsident  Gordon 
B.  Hinckley  leder  Herrens  kirke  i 
dag. 

Jeg  vil  opfordre   din  ven   til   at 
gøre,   som  jeg   gjorde:   Kom   regel- 
mæssigt i  Kirken,  lyt  opmærksomt 
til   medlemmernes   vidnesbyrd,    læs 
flittigt  i  skrifterne  og  bed  uophørligt 
om  Åndens  vidnesbyrd. 
Tania  Akiko  Takahashi,  1 5, 
janauba  Gren, 
Belo  Horizonte  Mission,  Brasilien 

Læs  sammen  med  din  ven  Joseph 
Smith  -  Historie,  som  findes  i  Den 
Kostelige  Perle.  Bed  sammen,  mens 
I  læser.  Bær  dit  vidnesbyrd.  Det 
hjalp  mig,  da  jeg  havde  mine  tvivl, 
mens  missionærerne  underviste  mig. 
Nu  tvivler  jeg  ikke  mere  på,  at 
Joseph  Smith  var  profet,  seer  og 
åbenbarer. 

Gerardo  Varas 
Eofré,  19, 
Ovalle  Syd  Ward, 
Ovalle  Stav,  Chile 

1 

Hvis  din  ven  godtager  alt  om 
Kirken,  må  han  også  godtage  Joseph 
Smiths  første  åbenbaring  og  de 
øvrige  åbenbaringer,  som  han 
modtog.  Måske  ved  din  ven  inderst 
inde  godt,  at  Joseph  Smith  var  en 
profet;  det  er  jo  trods  alt  sådan,  vi 
har  fået  Kirken  i  de  sidste  dage. 

Du  skal  opmuntre  ham  til  at  faste 
og  bede  om  at  modtage  personlig 
åbenbaring,  et  vidnesbyrd  fra  Ånden 
om,  at  Kirken  er  sand,  og  at  Joseph 
Smith  var  Herrens  profet.  Når  han 
modtager  det  vidnesbyrd,  vil  du 
opleve  den  velsignelse  at  se  din  ven  i 
dåbens  vande. 

Rocio  Rodriguez 
Sdnchez, 

Ampliacion  Ward, 
Madero  Stav,  Mexico 


Bed  din  himmelske  Fader  om  at  hjæl- 
pe dig  med  at  finde  det  bedste  tids- 
punkt, hvor  du  og  din  ven  kan  tale 
om  Joseph  Smith.  Bed  om,   at  din 
vens  hjerte  må  blive  blødgjort  og  væ- 
re modtageligt  over  for  det,  du  har  at 
sige.  På  dette  rette  tidspunkt  skal  du 
så  bære  dit  vidnesbyrd  for  din  ven  og 
lade  ham  vide,  at  han  også  gennem 
oprigtig  bøn  kan  modtage  et  person- 
ligt vidnesbyrd  om  Joseph  Smith. 
Stefanie  Fritz, 
Dortmund  Ward, 
Dortmund  Stav,  Tyskland 

Jeg  forstår  godt  din  ven.  Selv  efter  at 
være  blevet  døbt  havde  jeg  mine 
tvivl  om  Joseph  Smiths  første 
åbenbaring.  Men  som  tiden  gik  blev 
min  tro  og  mit  vidnesbyrd  styrket. 
Jeg  tror  at  vendepunktet  kom,  da  jeg 
langt  om  længe  fulgte  den  bibelske 
opfordring:  »Men  hvis  nogen  af  jer 
står  tilbage  i  visdom,  skal  han  bede 


om  at  få  den  fra  Gud,  som  giver  alle 
rundhåndet  og  uden  bebrejdelser,  og 
så  vil  han  få  den.  Men  han  skal  bede 
i  tro,  uden  at  tvivle«  (Jak  1:5-6). 

Med  dette  skriftsted  som  rette- 
snor bad  Joseph  Smith  Gud  om 
hjælp,  og  hans  bøn  blev  besvaret 
med  et  herligt  syn. 

Jeg  kan  bære  vidnesbyrd  om  sand- 
heden af  dette  syn.  Jeg  ved,  at  når  vi 
oprigtigt  beder,  vil  Herren  svare  os. 
Jose  da  Silva  Matos, 
Leca  da  Palmeira  Gren, 
Matosinhos  Stav,  Portugal 

Jeg  har  stået  over  for  det  problem 
mange  gange  på  min  mission.  Udfra 
min  erfaring  kan  jeg  give  følgende 
råd:  Vor  himmelske  Fader  ville  aldrig 
åbenbare  en  sand  bog,  Mormons 
Bog,  til  en  falsk  profet.  Bær  dit 
vidnesbyrd  i  kærlighed. 

Ældste  Danny  Vivar, 
Puerto  Rico 
San  Juan  Mission 


blev  Jesu   Kristi   sande   Kirke   gen- 
oprettet i  denne  sidste  uddeling. 

Zoe  Calagos  Llado, 
Caloocan  3.  Gren, 
Caloocan  Stav, 
Filippinerne 


Skrifterne  fortæller  os,  at  »Gud 
inspirerer  menneskene  og  kalder 
dem  til  sit  hellige  værk  i  denne  tid 
og  slægt  så  vel  som  i  fordums  dage. 
Og  viser  derigennem,  at  han  er  den 
samme  Gud  i  går,  i  dag  og  til  evig 
tid«  (L&P  20:11-12). 

Jeg  ved,  at  Gud  Faderen  og  Jesus 
Kristus  virkelig  viste  sig  for  Joseph 
Smith.  Gennem  ham  og  ved  ham 


Kirkens  lærdomme  er  sande  og 
retfærdige.  Eftersom  disse  sandheder 
blev  åbenbaret  gennem  Joseph 
Smith,  må  han  have  været  en  af 
Guds  udvalgte  profeter.  Alle  de 
andre  syner,  han  oplevede,  var  må 
derfor  også  være  sande. 
Ældste  Séry, 
Abidjan  Mission,  Elfenbenskysten 


Du  kan  bistå  med  at  gøre  SPØRGS- 
MÅL OG  SVAR  bedre  ved  at  svare  på 
spørgsmålet  herunder.  Send  dit  svar 
inden  15.  juli  1996  til  STJERNEN, 
Hans  Egedes  Gade  2,  l.,  2200  Køben- 
havn N.  Skriv  dit  navn,  alder,  by,  ward 
og  stav  i  dit  svar.  Hvis  det  er  muligt,  må 
du  også  gerne  vedlægge  et  foto  af  dig 
selv..  Dette  foto  returneres  ikke.  Hvis  dit 
svar  er  af  fortrolig  karakter,  kan  du 
bede  om,  at  dit  navn  ikke  offentliggøres. 
Ikke  alle  svar  vil  blive  benyttet. 


SPØRGSMÅL:  Folk  fortæller  mig,  at 
evangeliet  gør  én  lykkelig.  Jeg  gør 
alt,  hvad  jeg  skal  gøre.  Hvorfor  er 
jeg  så  ikke  lykkelig?   D 

EN  TRIST  FØDSELSDAG 


Robert  A.  Miller 

ILLUSTRERET  AF  MIKE  EAGLE 


gk  Mancy  Lovern  var  spændt.  Det  var  den  11.  juni, 
M  ■■  og  i  dag  blev  hun  fem  år  gammel.  På  mange 
■    V  måder  havde  der  været  en  dag  som  alle  andre. 
Hun  havde  fodret  hønsene  og  samlet  æg,  fodret  svinene 
og  hjulpet  mor  med  at  gøre  rent  i  huset.  Men  alligevel 
var  dagen  lidt  anderledes.  Alle  havde  sunget 
fødselsdagssang  for  hende  ved  morgenmaden  og  været 
særlig  søde  mod  hende  hele  dagen. 

Nu  var  det  sent  på  eftermiddagen,  og  Nancy  kunne 
ikke  lade  være  med  hele  tiden  at  kigge  ud  af  vinduet. 
Far  havde  lovet  at  have  en  overraskelse  med  hjem  til 
hende  fra  Nauvoo.  Mor  lavede  en  særlig  middag  og  en 
æbletærte.  De  skulle  holde  en  stor  fødselsdagsfest. 

Klokken  blev  mange.  Lange  skygger  strakte  sig  hen 
over  gårdspladsen,  og  far  var  stadig  ikke  kommet  hjem. 
Nancy  var  ved  at  revne  af  spænding.  Mor  lo  og  sagde: 
>Far  kommer  ikke  hurtigere  hjem  af,  at  du  hele  tiden 
kigger  ud  af  døren. «  Da  Nancy  bare  ikke  kunne  vente 
længere,  gik  hun  ud  til  vejen,  der  førte  til  Nauvoo.  Hun 
hang  og  gyngede  på  lågen,  da  hun  endelig  hørte 
klipklap -lyden  fra  hestenes  hove  og  den  høje  raslen  af 
vognens  hjul.  Hun  så  en  ensom  skikkelse  komme 
kørende  langsomt  ned  ad  den  støvede  vej.  Det  var  far! 
Han  har  nok  trukket  det  i  langdrag,  for  at  jeg  skulle 
vente  længere  på  min  fødselsdagsgave,  tænkte  hun  og 
løb  ham  i  møde. 


Hun  stoppede,  da  hun  så  hans  triste  ansigtsudtryk. 
Han  græd!  Nancy  anede  ikke,  hvad  hun  skulle  gøre.  Far 
græd  aldrig,  bortset  fra  når  han  bar  vidnesbyrd.  Til  sin 
overraskelse  fik  hun  også  selv  tårer  i  øjnene.  »Hvad  er 
der  i  vejen,  far?« 

Han  steg  ned  fra  vognen  og  knugede  hende  ind  til 
sig.  »De  har  gjort  det,  Nan  -  De  har  slået  broder  Joseph 
ihjel!« 

Nancy  glemte  alt  om  sin  fødselsdag.  Hun  elskede 
profeten.  Han  gav  sig  altid  tid  til  at  tale  med  hende,  når 
han  besøgte  hendes  forældre.  Hun  følte  virkelig,  at  han 
var  Guds  profet. 

Sorgen  føltes  tung  i  hele  huset,  da  far  samlede 
familien  og  fortalte,  hvordan  en  arrig  pøbel  havde 
stormet  fængslet  i  byen  Carthage,  hvor  de  havde  slået 
deres  elskede  profet  og  hans  bror  Hyrum  ihjel  og  såret 
bror  Taylor  alvorligt. 


Næste  dag  gik  Nancys  familie  gennem  Mansion  House 
for  at  tage  en  sidste  afsked  med  deres  myrdede  ledere. 
Senere  hørte  de  bror  W  W.  Phelps  holde  begravelsespræ- 
dikenen.  Sorgen  hang  som  en  tung  dyne  over  hele  byen. 

Nancy  fejrede  79  fødselsdage  siden  den  begiven- 
hedsrige dag,  men  aldrig  uden  en  vis  bedrøvelse  ved 
tanken  om  hendes  fødselsdag  i  1844. 


Der  er  gået  mere  end  150  år  siden  da.  Nancy  har 
tusinder  af  efterkommere,  hvoraf  de  fleste  trofast  synger 
lovprisninger  til  »profeten  som  skued'  Jehova«*  -  den 
profet  og  martyr,  som  blev  slået  ihjel  på  hendes  fem-års- 
fødselsdag. 


Nancy  Francis  Lovern  har  virkelig  levet!  Hun  var  min  tipoldemor.  Da  min 

bedstemor,  Lenna  Kathryn  Bryce  Blain,  var  en  lille  pige,  sad  hun  ved  pejsen 

om  vinteren  og  lyttede  til  de  pionerberetninger,  som  hendes 

bedstemor  Nancy  fortalte.  Bedstemor  Lenna  sagde,  at  hun  ikke 

kunne  huske  alle  historierne,  men  hun  ville  aldrig  glemme 

den  om  profetens  død.  Denne  opdigtede  historie  bygger  på 

den  sande  beretning. 

Tekst:  Carol  Lynn  Pearson,  f.  1939.  ©  1987  SDH 
Musik:  Reid  N.  Nibley,  f.  1923.  ©  1987  SDH 
Denne  sang  kan  kopieres  ril  lejlighedsvis, 
ikke-kommerci'elt  brug  i  kirke  og  hjem. 

FRA  VEN  TIL  VEN 


ÆLDSTE  JOHN  B.  DICKSON 

Fra  et  samtale,  som  Janet  Peterson  havde  med  ældste  John  B.  Dickson 


Jeg  elsker  Frelseren.  Som  lille  dreng  blev  jeg 
undervist  om,  hvem  han  var,  og  at  jeg  skulle  stole 
på  ham  og  stræbe  efter  at  holde  hans  bud.  Jeg  ville 
gerne  gøre  det,  der  var  rigtigt. 

Da  jeg  gik  i  sjette  klasse,  var  jeg  ubevidst  begyndt  at 
bruge  nogle  grimme  ord.  En  dag  legede  jeg  med  mine 
venner  bag  mit  hjem  i  Enumclaw  i  staten  Washington. 
Da  jeg  brugte  et  af  de  grimme  ord,  sagde  en  nabodreng, 
som  ikke  var  medlem  af  Kirken,  men  som  gik  i  Primary 
med  os  hver  torsdag:  »Jack  Dickson,  du  bandede.«  Jeg 
havde  det  forfærdeligt.  Den  dag  besluttede  jeg,  at  det 
aldrig  skulle  ske  igen,  så  længe  jeg  levede,  og  det  er  det 
heller  ikke. 

Ved  en  stavskonference  hørte  jeg  en  generalautoritet 
tale  om  at  beslutte  sig  at  træffe  de  rigtige  beslutninger. 
Jeg  kan  huske,  at  jeg  bagefter  knælede  ned  og  sagde  til 
min  himmelske  Fader:  »Jeg  har  planlagt  at  gøre 
følgende.  Vil  du  hjælpe  mig?«  Jeg  lovede,  at  jeg  ville 
holde  visdomsordet  hele  mit  liv,  så  jeg  en  dag  ærligt 


kunne  fortælle  mine  børnebørn,  at  jeg  aldrig  havde  rørt 
tobak,  te,  kaffe  eller  spiritus.  Jeg  besluttede,  hvordan  jeg 
skulle  opføre  mig,  så  jeg  aldrig  ville  behøve  at  træffe  den 
beslutning  igen. 

Da  jeg  var  16  år  gammel,  spurgte  nogle  af  mine 
venner,  om  jeg  ville  med  dem  ud  og  drikke  øl.  Selvom  de 
pressede  mig,  holdt  jeg  fast  ved  den  beslutning,  som  jeg 
allerede  havde  truffet.  Jeg  svarede  bare:  »Nej  tak.«  De 
er  stadig  mine  venner. 

Vi  kan  træffe  den  samme  beslutning  med  hensyn  til 
tiende,  moralsk  renhed,  mødedeltagelse  eller  ethvert 
andet  evangelisk  princip.  Hvis  vi  allerede  nu  beslutter  os 
for,  hvad  vi  vil  gøre,  når  vi  bliver  fristet,  behøver  vi  bare 
at  holde  fast  ved  den  beslutning,  som  vi  én  gang  har 
truffet. 

Som  ung  lærte  jeg  også,  at  det  er  lettere  at  følge 
Frelseren,  hvis  man  har  en  positiv  indstilling.  Min  far 
satte  et  eksempel  for  mig.  Lige  fra  jeg  var  helt  lille,  kan 
jeg  huske,  at  min  far  stolede  på  mig  og  viste  mig  tillid. 
Han  var  vejingeniør  og  skovhugger.  Jeg  kørte  tungt 
materiel  for  ham,  lige  fra  jeg  var  teenager.  Engang  kom 
jeg  til  at  vælte  med  en  af  hans  lastbiler.  I  stedet  for  at 
skælde  mig  ud,  da  han  så  det,  sagde  far  bare:  »Nu  hvor 
du  har  fået  vendt  den  om,  kan  du  lige  så  godt  smøre  den 
i  bunden,  Jack.«  Han  brugte  humor  til  at  berolige  mig, 
og  så  lærte  han  mig  ellers,  hvordan  man  styrer  tungt 
materiel.  Det,  der  kunne  have  været  en  ubehagelig 
oplevelse,  blev  vendt  til  noget  godt,  fordi  han  elskede 
mig  og  ønskede  at  undervise  mig. 

Da  det  var  tid  for  mig  at  rejse  på  mission,  glædede  jeg 
mig  sådan  til  at  tjene  Herren.  Men  lige  inden  jeg  skulle 
af  sted,  opdagede  jeg,  at  jeg  havde  knoglekræft.  Der  var 
ikke  stor  sandsynlighed  for,  at  jeg  ville  leve  længe  nok  til 
at  kunne  udføre  en  mission.  Jeg  havde  tro  på,  at  Herren 
ville  åbne  en  udvej,  hvis  han  ønskede,  at  jeg  skulle  af 
sted  på  mission.  Min  far  gav  mig  en  velsignelse,  hvori  jeg 


BØRNESTJERNEN 


Modstående  side:  Ældste  og  søster 
Dickson.  Øverst  til  venstre:  Familien 
Dickson.  Herover:  På  mission  i 
Mexico.  Yderst  til  venstre:  Ældste 
Dickson  som  barn  (i  midten)  med  sin 
søster,  Doris,  og  bror,  Lynn. 
Til  venstre:  John  (til  højre)  og  Lynn 
viser  nogle  fisk,  de  har  fanget. 


fik  at  vide,  at  jeg  ville  komme  på  mission  til  Mexico, 
tjene  i  Kirken  hele  mit  liv  og  få  en  familie.  Min  højre 
arm  måtte  amputeres  lige  over  albuen,  men  mit  liv  blev 
reddet  og  de  løfter,  som  jeg  blev  givet,  er  alle  blevet 
opfyldt. 

Nogen  vil  måske  mene,  at  det  at  miste  en  arm  er  en 
frygtelig  byrde,  men  det  har  faktisk  været  en  af  de 
største  velsignelser  i  mit  liv.  Jeg  lærte,  at  det  er  vigtigt  at 
have  udfordringer  og  at  tage  kampen  op  med  dem. 

Inden  jeg  fik  knoglekræft,  var  jeg  meget  utålmodig. 
Da  jeg  vendte  hjem  fra  hospitalet,  fik  jeg  brug  for  at 
være  meget  tålmodig.  Jeg  havde  været  højrehåndet,  og 
nu  skulle  jeg  lære  at  gøre  alting  med  venstre  hånd. 

En  søndag  morgen,  da  jeg  stod  på  mit  værelse  med  et 
slips  i  hånden,  tænkte  jeg:  »Hvordan  skal  jeg  dog  binde 


det?«  Jeg  overvejede  at  købe  nogle  af  de  slips,  man 
sætter  fast  med  en  lille  klemme.  Jeg  overvejede  også  at 
bede  mor  om  hjælp.  Men  jeg  kunne  jo  ikke  tage  hende 
med  på  mission  for  at  binde  slips  for  mig.  Så  jeg 
besluttede,  at  jeg  selv  måtte  lære  at  gøre  det.  Det 
lykkedes,  da  jeg  tog  tænderne  til  hjælp.  Jeg  gør  det 
stadig  på  samme  måde,  nu  hvor  jeg  har  bundet  slips 
mange  tusinde  gange.  Jeg  har  erfaret,  at  med  en  positiv 
indstilling  og  Herrens  hjælp  kan  jeg  gøre  alt  det,  jeg  skal. 

Det  er  lige  meget,  hvad  udfordringen  er  -  at  binde 
slips,  at  miste  en  af  vores  kære,  at  overvinde 
økonomiske  problemer  eller  at  stå  over  for  tusinder  af 
andre  vanskeligheder  —  bare  vi  har  tro,  arbejder  hårdt  og 
har  en  positiv  indstilling,  så  vil  vor  himmelske  Fader 
hjælpe  os.  □ 

FÆLLESTID 


ET  KÆRLIGT  HJEM 


Karen  Ashton 


»Et  nyt  bud  giver  jeg  jer:  I  skal  elske 
hinanden.  Som  jeg  har  elsket  jer,  skal 
også  I  elske  hinanden«  (Joh  13:34) 


Kan  du  gætte  denne  gåde?  Hvad  er  det,  der  er  usynligt 
som  vinden  og  varm  som  solen,  som  kan  gives  bort, 
uden  at  man  mister  det,  som  vokser,  når  man  deler  det 
med  andre,  som  kommer  fra  hjertet,  men  ses  i  ansigtet? 

Svaret  på  gåden  er  kærlighed.  Kærlighed  er  en  stærk 
følelse  af  hengivenhed,  omsorg  og  ømhed  for  andre. 

Dit  himmelske  hjem  er  fyldt  af  kærlighed.  Din 
himmelske  Fader  har  beredt  en  plan  for  lykke  for  dig, 
fordi  han  elsker  dig.  Den  plan  gør  det  muligt  for  dig  at 
blive  som  ham  og  vende  tilbage  for  at  leve  sammen  med 
ham  i  al  evighed.  Din  Frelser,  Jesus  Kristus,  led  og  gav  sit 
liv  for  at  befri  dig  fra  synd  og  død.  Vor  himmelske  Fader 
og  Jesus  elsker  dig.  Jesus  gav  os  befaling  om  at  elske 
hinanden,  sådan  som  han  har  elsket  os.  Når  du  elsker 
andre  og  viser  denne  kærlighed  gennem  dine  handlinger, 
så  følger  du  ham.  Når  du  elsker  andre,  viser  du,  at  du  er 
vor  himmelske  Faders  barn  og  Herren  Jesu  Kristi  discipel 
(se  Joh  13:34-35).  Du  bliver  mere  som  dem. 

Det  sted,  hvor  du  først  og  fremmest  skal  vise  kærlig- 
hed, er  dit  hjem  her  på  jorden.  Det  kan  du  gøre  på  en- 
kle, men  effektive  måder  -  med  et  smil,  et  tak,  et  knus, 
et  venligt  ord  eller  en  god  gerning.  Du  kan  sige:  »Jeg  el- 
sker dig.«  Alle  elsker  at  høre  de  ord  igen  og  igen.  Når  du 
viser  din  familie  kærlighed,  vil  den  kærlighed  vokse,  og 
du  vil  være  med  til  at  gøre  dit  hjem  til  et  himmelsk  sted. 

Et  kærligt  hjem  er  et  himmelsk  sted. 

Et  kærligt  menneske  stræber  efter  at  følge  Jesus. 

Instruktioner 

Lim  foldehuset  og  hjerterne  på  et  stykke  tykt  papir  eller 
karton  og  farvelæg  dem  omhyggeligt.  Klip  langs  de  tykke 


sorte  linjer.  Fold  langs  de  stiplede  linjer,  når  du  skal 
samle  huset.  Lim  de  angivne  flaps  fast  inde  i  huset,  så 
det  holder  faconen.  Klip  hjerterne  ud.  Hver  morgen 
begynder  du  med  at  have  et  tomt  hus.  I  løbet  af  dagen, 
hver  gang  du  husker  at  vise  din  familie  kærlighed, 
propper  du  et  hjerte  ned  gennem  revnen  i  taget.  Når 
dagen  er  gået,  åbner  du  huset  og  ser,  hvor  mange  hjerter 
du  har  samlet.  Prøv  at  øge  antallet  af  hjerter,  som  du  får 
samlet  hver  dag.  Lad  din  familie  deltage  i  aktiviteten  og 
se,  hvor  mange  hjerter  1  kan  samle  sammen.  (Lav  om 
nødvendigt  flere  hjerter). 

Forslag  til  fællestid 

1 .  Fortæl  børnene,  at  man  skal  vise  kærlighed  gennem  sine 
handlinger.  Lad  børnene  lege  Familietjenesteleg.  I  en  skål 
har  du  en  masse  sedler  med  børnenes  navne  på.  I  en 
anden  skål  har  du  sedler  med  forslag  til  tjenester.  Lad  det 
barn,  hvis  navn  du  trak  op  af  den  første  skål,  trække  en 
seddel  i  den  anden  skål  og  agere,  at  vedkommende  udfører 
den  tjeneste,  som  står  på  sedlen.  Få  de  andre  børn  til  at 
gætte,  hvad  det  er  for  en  tjeneste,  som  barnet  viser. 

2.  Bed  et  voksent  medlem  afwardet  om  at  læse  en  kærlig 
hilsen,  de  har  fået  fra  en  af  deres  kære  og  fortælle,  hvor- 
for den  betyder  meget  for  dem.  Lad  børnene  lave  kort  i 
karton,  som  de  kan  tage  med  hjem  til  en  fra  deres  familie. 

3.  Skriv  på  nogle  sedler  forskellige  venlige  og  uvenlige 
tillægsord,  som  børn  bruger  til  at  beskrive  andre  (for 
eksempel:  grim,  rar,  dum,  klog,  tyk,  tynd).  Forklar,  at 
nogle  af  de  ord,  som  vi  bruger  til  at  beskrive  andre,  kan 
såre  andres  følelser,  og  derfor  bør  vi  aldrig  bruge  dem. 
Fortæl  dem,  at  der  findes  kærlige  ord,  som  bør  bruges 
ofte.  Stil  en  papirkurv  og  en  blomstervase  midt  i  lokalet. 
Giv  børnene  mulighed  for,  et  ad  gangen,  at  fortælle,  hvor- 
dan et  af  de  ovennævnte  ord  påvirker  dem.  Lad  børnene 
bestemme,  om  ordet  skal  i  papirkurven  eller  vasen.  □ 

Jette  kunne  ikke  lide  fru  Buxbom. 
Når  Jette  og  hendes  veninde  Tut  legede  ude  på 
gaden,  råbte  fru  Buxbom,  at  de  skulle  være  stille. 
Hun  jagede  Tuts  kattekilling  væk  med  sin  avis.  Og  da 
Jettes  frisbee  landede  i  den  sure  nabos  altankasse, 
nægtede  hun  at  give  den  tilbage. 

Så  da  Jette  og  Tut  så  fru  Buxbom  komme  ud  fra 
købmanden  og  tabe  noget  fra  sin  åbne  taske,  styrtede  de 
ikke  hen  for  at  samle  det  op  for  hende. 

»Hun  er  led,«  sagde  Tut. 

»Den  ledeste  kælling  i  hele  byen!«  sagde  Jette. 
»Hun  ville  slet  ikke  høre  på  mig,  da  jeg  sagde,  at  jeg 
var  ked  af,  at  min  frisbee  havde  knækket  hendes 
blomster.« 

De  så  fru  Buxbom  stille  indkøbsposerne  fra  sig  på 
bilens  kølerhjelm,  mens  hun  rodede  i  sin  taske.  Hun 
halede  sine  nøgler  op,  låste  op,  satte  varerne  ned  i 
bagagerummet  og  kørte  hjem. 


»Hun  er  slet  ikke  klar  over,  at  hun  har  tabt  noget!« 
udbrød  Tut,  da  den  store  sorte  bil  drejede  om  hjørnet. 

Jette  løb  hen  for  at  se,  hvad  det  var,  fru  Buxbom 
havde  tabt.  »Det  er  en  halvtredser!« 

»Synd  for  hende!«  sagde  Tut.  »Det,  man  finder,  må 
man  beholde.« 

»Vi  kan  da  ikke  beholde  den! «  Jette  så  forbløffet  på 
sin  veninde.  »Vi  så  hende  jo  tabe  den.  Vi  er  nødt  til  at 
aflevere  den  tilbage!« 

»Hvad  med  din  frisbee,  som  hun  bare  beholdt?«  sagde 
Tut.  »Hun  skylder  dig  en  ny!  Det  er  ikke  at  stjæle!« 

»Tjah  ...«  Jette  så  på  halvtredseren.  Så  proppede  hun 
hurtigt  pengene  i  lommen.  »Det  ville  nok  ikke  være  at 
stjæle,  hvis  jeg  købte  en  ny  frisbee  for  den.  Kom,  lad  os 
gå  ud  og  kigge  på  en. « 

Der  lå  en  sportsforretning  lige  i  nærheden.  Pigerne 
klemte  sig  forbi  de  skinnende  cykler,  som  stod  fremme, 
og  gik  hen  mod  frisbeerne. 


»Gid  hun  havde  tabt  et  par  tusser!«  hviskede  Tut.  »Så 
kunne  vi  have  fået  nye  cykler!« 

Det  ville  være  at  stjæle,  tænkte  Jette.  At  beholde  en 
halvtredser  er  noget  helt  andet  end  at  beholde  et  tusinde 
kroner!  Eller  er  det?  Hun  forsøgte  at  ignorere  den  mær- 
kelige fornemmelse,  hun  havde  i  maven.  Selvfølgelig  var 
det  ikke  tyveri  -  Fru  Buxbom  skyldte  hende  den  frisbee. 

»Hvad  med  den  her?«  Tut  viste  hende  en 
farvestrålende  frisbee. 

Jette  stak  hånden  i  lommen  og  snoede  halvtredseren 
om  fingrene.  Hun  tænkte  på  sin  far  og  mor.  Hvad  ville 
de  tænke,  hvis  hun  brugte  pengene? 

Tut  ventede  på  hendes  svar.  »Jeg  køber  ikke  nogen 
frisbee,«  sagde  Jette.  »Det  er  fru  Buxboms  penge.« 

»Vent ...« 

Tut  ville  sige  noget,  men  Jette  hørte  ikke  efter.  Hun 
vidste,  at  hendes  veninde  sagde,  at  det  var  dumt  at 
aflevere  pengene  tilbage. 

Jette  skyndte  sig  ud  af  forretningen,  låste  sin  cykel  op 
og  kørte  af  sted.  Da  hun  kørte  ind  i  gaden  derhjemme, 
så  hun  fru  Buxbom  gå  op  ad  trappen  til  den  boligblok, 
hvor  hun  boede.  Hun  kæmpede  for  at  finde  sine  nøgler 
med  den  ene  hånd,  mens  hun  holdt  fast  om  indkøbs- 
posen med  den  anden. 

Jette  tøvede.  Hun  råber  sikkert  bare  ad  mig,  tænkte 
hun.  Måske  har  Tut  ret. 

Fru  Buxbom  var  nået  ind,  da  Jette  stillede  cyklen  fra 
sig  og  slentrede  hen  mod  døren.  Da  hun  gik  forbi 
altankassen,  fik  hun  øje  på  de  knækkede  pelargonier.  De 
var  bundet  op  om  nogle  blomsterpinde  med  grønt  garn. 
Fru  Buxbom  kan  måske  nok  ikke  lide  børn  og  kattekillinger, 
men  hun  elsker  sine  blomster. 

Jette  stirrede  på  dørklokken.  Langsomt  løftede  hun 
fingeren  og  ringede  på.  Kom  den  dunkende  lyd  fra 
hendes  hjerte,  eller  var  det  fru  Buxboms  fodtrin?  Det 


var  Tut,  der  kom  løbende  op  ad  stien  for  at  stille  sig  ved 
hendes  side.  Jette  smilede  til  sin  veninde. 

Døren  blev  åbnet  på  klem,  og  fru  Buxbom  stirrede  ud 
bag  sikkerhedskæden.  »Hvad  vil  du?« 

»De  tabte  den  her  henne  ved  købmanden.«  Jette 
holdt  pengesedlen  frem.  Da  hun  stak  den  ind  gennem 
døren,  snappede  fru  Buxbom  den  og  smækkede 
døren. 

Hun  sagde  ikke  engang  tak,  fordi  jeg  afleverede  pengene 
tilbage!  Hun  vil  sikkert  altid  hade  kattekilingen  og  råbe  ad  os 
og  beholde  vores  frisbeer,  tænkte  Jette. 

Jette  kunne  stadig  ikke  lide  fru  Buxbom.  Men  hun 
kunne  godt  lide  sig  selv.  Det  kan  godt  være,  at  fru  Buxbom 
ikke  kan  lide  mig,  men  jeg  er  glad  for,  at  jeg  afleverede 
pengene  tilbage.  Hun  var  sikker  på,  at  hendes  himmelske 
Fader  også  var  tilfreds  med  hende,  og  det  var  det 
vigtigste.  □ 

BARE  FOR  SJOV 


Sæt  farve  på  Bamse  Bjørns  dag  ved  at  farvelægge  de  nummererede  felter  efter 
skemaet  nedenfor. 


1  =  rød 

2  =  gu! 

3  =  blå 


4  =  orange 

5  =  grøn 

6  =  lilla 


7  =  brun 

8  =  sort 

9  =  hvid 

HISTORIER      FRA      MORMONS       BOG 


Lamaniten  Samuel  taler  om 
Jesus  Kristus 


Lamaniterne  adlød  Guds  bud.  De  blev  mere  retfærdige  end 
nephi  terne. 
Helaman  13:1. 


/-:■"''"':■ 

Samuel,  som  var  en  lamanitisk  profet,  drog  til  Zarahemla 
for  at  prædike  for  de  onde  nephiter.  Han  sagde,  at  de  skulle 
omvende  sig. 
Helaman  13:2 


Nephiterne  smed  Samuel  ud  af  Zarahemla.  Han  begyndte 
at  gå  tilbage  til  sit  eget  land. 
Helaman  13:2 


Herren  sagde  til  Samuel,  at  han  skulle  gå  tilbage  til 
Zarahemla  og  fortælle  folket  alt  det,  som  Gud  ville  sige 
ham. 
Helaman  13:3 


&'■  ':'; 


Nephiterne  ville  ikke  lade  Samuel  komme  ind  i  byen,  så 
han  klatrede  op  på  bymuren  og  talte  højlydt  til  folket. 
Helaman  13:4 

Han  profeterede,  at  nephiterne  ville  blive  udryddet  inden 
for  400  år,  medmindre  de  omvendte  sig  og  udviste  tro  på 
Jesus  Kristus. 
Helaman  13:5-6 


Samuel  fortalte  nephiterne,  at  Jesus  Kristus  ville  blive  født 
fem  år  senere,  og  at  han  ville  frelse  alle  dem,  der  troede  på 
ham. 
Helaman  14:2 


Samuel  fortalte  dem  om  tegnene  på  Kristi  fødsel:  Der  ville 
være  en  dag,  en  nat  og  en  dag,  hvor  det  slet  ikke  skulle 
blive  mørkt.  Og  en  ny  stjerne  ville  vise  sig. 
Helaman  14:3-6 


Så  fortalte  Samuel  dem  om  tegnene  på  Jesu  død:  Der  skulle 
være  tre  dage  med  fuldstændig  mørke.  Solen,  månen  og 
stjernerne  ville  ikke  skinne. 
Helaman  14:20 


Der  skulle  være  torden,  lyn  og  jordskælv.  Bjerge  ville  styrte 
sammen,  og  mange  byer  ville  blive  ødelagt. 
Helaman  14:21-24 


Nogle  nephiter  troede  på  Samuel,  omvendte  sig  og  gik  ud 
for  at  finde  Nephi,  en  retfærdig  nephit,  så  han  kunne  døbe 
dem. 
Helaman  16:1 

Andre  nephiter  troede  ikke  på  Samuel.  De  kastede  med 
sten  og  skød  pile  efter  ham.  Men  fordi  Herren  beskyttede 
ham,  ramte  ingen  af  stenene  eller  pilene  ham. 
Helaman  16:2 


Da  folket  så,  at  de  ikke  kunne  ramme  ham,  var  der  mange 
flere,  som  troede  på  hans  ord  og  gik  ud  til  Nephi  for  at  blive 
døbt. 
Helaman  16:3 


Nephi  fortalte  også  nephiterne  om  Jesus.  Nephi  ønskede,  at 
de  skulle  tro  på  Jesus,  omvende  sig  og  blive  døbt. 
Helaman  16:4-5 


Men  de  fleste  af  nephiterne  troede  ikke  på  Samuel.  Da  de 
så,  at  deres  sten  og  pil  ikke  kunne  ramme  ham,  forsøgte  de 
at  fange  ham. 
Helaman  16:6 


Samuel  sprang  ned  fra  muren  og  flygtede  tilbage  til  sit  eget        Lamaniten  Samuel  begyndte  at  undervise  sit  eget  folk.  Man 
land.  hørte  aldrig  om  ham  igen  blandt  nephiterne. 

Helaman  16:7  Helaman  16:7-8 

HANS  BILLEDE  PRENTET  I  BEVIDSTHEDEN 

»Kan  I  se  op  til  Gud  ...  med  rent 
hjerte  og  rene  hænder  ...  med 
Guds  billede  prentet  i 
bevidstheden?«  (Alma  5:19). 

Idet  femte  kapitel  i  sin  bog, 
spørger  Alma  Kirkens  medlem- 
mer på  sin  tid:  »Er  I  blevet  født 
åndeligt  af  Gud?  ...  Har  I  oplevet 
denne  store  forandring  i  hjertet?« 
(vers  14).  »Øver  I  jer  i  tro  på 
forløsning  ved  ham,  som  skabte  jer?« 
(vers  15).  Har  I  »Guds  billede  pren- 
tet i  jeres  bevidsthed?«  (vers  19). 

Det  er  gode  spørgsmål,  som  vi 
også  i  dag  har  brug  for  at  stille  os 
selv. 

OPLEV  DEN  STORE 
FORANDRING 


Den  proces,  hvorved  vi  bliver  »født 
af  Gud«  og  får  hans  billede  »prentet 
i  (vores)  bevidsthed«  begynder  med 
tro  på  Jesus  Kristus.  Vores  tro 
motiverer  os  til  at  omvende  os  og 
indgå  pagter  med  Frelseren  gennem 
evangeliets  ordinanser.  Når  vi  så 
overholder  vores  pagter,  velsigner 
Herren  os  med  sin  Helligånd,  som 
renser  os  og  forandrer  vores  hjerte. 

Mange  medlemmer  af  Kirken  har 
oplevet  denne  store  forandring  i 
hjertet  og  kan  oprigtigt  og  ydmygt 
svare  ja  til  Almas  spørgsmål.  Andre 
har  måske  ikke  vist  den  offervilje, 
som  er  nødvendig  for,  at  forandrin- 
gen kan  finde  sted.  Atter  andre  har 


måske  oplevet  forandringen,  men 
spekulerer  til  tider  på,  om  de  virkelig 
genspejler  Herrens  kærlighed  i  deres 
liv. 

GENKEND  HERRENS  BILLEDE 
I  DIN  BEVIDSTHED 

Uanset  hvordan  vores  åndelige 
tilstand  er,  kan  den  tid,  vi  bruger 
alene  med  vor  himmelske  Fader  i 
bøn  og  meditation,  føre  til  større 
indsigt  og  personlig  vækst.  Ligesom 
når  vi  kigger  i  et  spejl,  vil  vi  måske 
opdage  ting,  som  skal  rettes  op.  Til 
andre  tider  vil  vi  måske  se,  at  vi 
virkelig  genspejler  Herrens  billede. 
En  søster  har  for  nylig  beskrevet 
sådan  en  personlig  oplevelse: 

»En  aften,  mens  jeg  bad  inderligt 
angående  nogle  alvorlige  vanskelig- 
heder i  mit  liv,  fornemmede  jeg  min 
himmelske  Faders  opbyggende  kær- 
lighed strømme  gennem  min  krop. 
Da  jeg  taknemligt  afsluttede  min 
bøn  og  rejste  mig  for  at  tørre  tårerne 
bort,  kastede  jeg  et  blik  i  spejlet.  Der 
var  i  det  øjeblik  ingen  tvivl  om,  at 
Anden,  i  det  mindste  for  en  stund, 
havde  rørt  og  lutret  såvel  mine 
fysiske  træk,  som  mit  hjerte.  Den 
synlige  virkning  fortog  sig  efter  et 
par  sekunder,  men  følelsen  af 
fuldkommen  kærlighed  forblev  hos 
mig  en  tid.  Denne  oplevelse  har 
styrket  mit  ønske  om  at  leve  mere 

o 

værdigt  til  at  nyde  Andens  nær- 
hed.« 

Som  medlemmer  af  Herrens  kirke 
opfordres  til  at  måle  os  selv  mod  den 
»vækst,  som  kan  rumme  Kristi 
fylde«  (Ef  4:13).  Ligesom  denne 
søster  kan  vi  bruge  bøn  og 
meditation  til  at  foretage  denne 
måling.  Studium  af  skriften  og 
deltagelse  i  nadveren  er  også  med  til 
at  byde  Helligånden  velkommen  i 
vores  tilværelse.  Og  under  Åndens 
indflydelse  kan  vi  lære,  hvordan  vi 
bliver  mere  som  Kristus.  Til  tider  vil 
vi  få  vished  om,  at  vores  indsats  er 
god  nok.  Men  i  alle  tilfælde  vil  vi 
opleve,  at  vores  sind  og  ånd  bliver 
mere  Kristus-centreret. 

Når  vi  således  fokuserer  på  Jesus 
Kristus,  kan  vi  opleve  den  store 
forandring,  som  Alma  talte  om,  og 
derved  tydeligere  genspejle  Guds 
billede. 

o 

•  Hvordan  kan  vi  byde  Anden 
velkommen  i  vores  tilværelse? 

•  Hvad  vil  det  sige  at  have  Herrens 
billede  prentet  i  vores  bevidsthed?  □ 

LEGEMET 


Ældste  Harold  G.  Hillam 
De  Halvfjerds'  Præsidium 


De  sidste  to  år  som  tandlægestuderende  nød 
jeg  det  privilegium  hver  uge  at  blive 
undervist  af  en  af  verdens  førende  kæbe-  og 
ansigtskirurger.  Hans  uddannelse  havde  været  lang  og 
hård.  Efter  at  være  blevet  færdiguddannet  som  tandlæge 
havde  han  videreuddannet  sig  inden  for  tandregulering, 
oralkirurgi,  plastikkirurgi  og  patologi.  Takket  være  den 
store  anerkendelse,  som  han  nød,  var  han  efterspurgt  af 
folk  fra  hele  verden,  som  ønskede  at  få  deres  mund  eller 
ansigt  rettet  op  efter  alvorlige  ulykker,  eller  som  bad  om 
at  få  fjernet  nedbrydende  svulster,  som  havde  vansiret 
deres  ansigter,  så  de  nu  havde  brug  for  hans  talent  for  at 
genopbygge  ansigter. 

Vi  havde  ugentlige  seminarer  med  denne  kendte 
kirurg.  De  blev  afholdt  i  operationslokalet,  hvor  de  stu- 
derende kunne  se  patientens  problem  og  resultatet  af 
det  operative  indgreb.  Ved  de  forelæsninger,  som  blev 
holdt  inden  behandlingen  indledtes,  blev  de  kliniske 
undersøgelsesresultater  og  laboratorieprøverne  fremlagt, 
og  de  mulige  årsager  til  sygdommen  blev  gennemdrøf- 
tet. 

Det  var  interessant  at  se,  hvor  ofte  årsagen  til  syg- 
dommen var  et  af  de  skadelige  stoffer,  som  Herren  ad- 
varede menneskene  om  gennem  profeten  Joseph  Smith. 
Den  kendsgerning,  at  Herren  åbenbarede  visdomsordet 
-  med  alle  dets  vigtige  råd  om,  hvilke  stoffer  som  er 
gavnlige,  og  hvilke  som  er  skadelige  for  vore  legemer  - 


længe  før  den  viden  blev  forkyndt  af  lægelige  kredse,  har 
for  mig  været  et  stort  vidnesbyrd  om  Joseph  Smiths 
kaldelse  som  Herrens  genoprettelsesprofet. 

Jeg  kunne  have  lukket  mine  øjne  under  disse 
forelæsninger  og  forestillet  mig,  at  jeg  sad  ved  et  af  vores 
kirkemøder  og  blev  belært  om  velsignelserne  ved  at 
efterleve  visdomsordet.  Ved  næsten  hver  eneste 
forelæsning  fordømte  denne  ansete  kirurg  tobakken  for 
dens  skadelige  virkning,  som  vi  overværede  resultatet  af. 

På  det  tidspunkt  blev  det  også  dokumenteret,  at  ryg- 
ning var  en  væsentlig  årsag  til  lungekræft.  Men  der  var 
skrevet  meget  lidt  om  tobak,  som  årsag  til  kræft  i 
mundhulen  og  halsen.  Som  tandlægestuderende  så  jeg  i 
det  operationslokale  de  frygtelige  følger  af  kræft  i 
mundhulen  og  ansigtet,  og  årsagen  til  kræften  var  ikke 
blot  røgtobak,  men  også  skråtobak.  Det  stærke  stofs 
konstante  kontakt  med  mundens  slimhinde  resulterede 
mange  gange  i  vansirende  ansigtssvulster. 

»Og  atter:  Tobak  er  ikke  for  legemet,  ej  heller  for 
maven,  og  er  ikke  godt  for  mennesket«  (L&P  89:8). 

Under  disse  forelæsninger  blev  også  spiritus  fordømt, 
fordi  det  virkede  irriterende  på  mundhulens  og  halsens 
sarte  slimhinder  og  forårsagede  andre  typer  af  svulster. 

»Thi  stærke  drikke  er  ikke  for  maven,  men  til  at  vaske 
kroppen  med«  (L&lP  89:7). 

Te  og  kaffe  blev  også  drøftet,  ikke  kun  på  grund  af 
deres  skadelige  kemiske  indvirkning  på  kroppen,  men 

også  på  grund  af  selve  drikkens  temperatur.  Den  slags 
drikke  nydes  ofte  så  varme,  at  mange,  uden  at  være  klar 
over  det,  drikker  en  væske,  hvis  temperatur  ligger  tæt  på 
kogepunktet.  De  nedbrydende  virkninger  af  dette  så  vi 
også. 

»Og  atter:  Hede  drikke  er  ikke  for  legemet  eller 
maven«  (L&P89:9). 

Men  hvorfor  reagerer  disse  stoffer,  som  de  gør? 
Hvordan  kan  det  være,  at  et  menneske  pådrager  sig  en 
lidelse,  mens  et  andet  menneske  i  samme  situation  og 
miljø  aldrig  har  problemer .? 

Vores  berømte  lærer  forklarede,  at  under  normale 
forhold  opfører  cellerne  sig  normalt.  Men  visse  faktorer 


kan  få  cellerne  til  at  løbe  løbsk.  Disse  celler  bliver  så  til 
hurtigtvoksende  og  destruktive  svulster,  som  kan 
deformere  og  være  livstruende.  Hvor  følsomme  cellerne 
er  over  for  den  udløsende  faktor,  afhænger  af  den 
enkeltes  arveanlæg.  Nogle  mennesker  er  meget 
følsomme,  så  blot  et  mindre  stimuli  vil  kunne  medføre 
celleændringer,  mens  andre  er  mere  modstandsdygtige. 
Den  medfødte  tolerancetærskel  over  for  celle- 
forandringer  kan  forklare,  hvorfor  nogle  mennesker 
lever  længe  og  tilsyneladende  uden  problemer,  mens 
andre  rammes  let  og  meget  tidligt  i  deres  liv. 

Med  denne  indsigt  i  tankerne  kan  vi  måske  bedre 
forstå  disse  ord  fra  visdomsordet:   »Afpasset  efter  de 

svages  evne,  ja,  de  allersvageste  blandt  alle  de  hellige« 
(L&P  89:3).  Hvis  et  menneske  har  en  meget  lav 
modstandsdygtighed  over  for  skadelige  stoffer,  vil  blot 
en  indtagelse  af  stoffet  kunne  udløse  uønskede  og 
farlige  celleforandringer. 

Det  er  interessant  at  se  i  hvor  høj  grad  de  lægelige 
kredse  har  underbygget  profetens  ord,  som 
åbenbarede  den  store  sundhedslov,  visdomsordet, 
mens  dets  principper  ikke  var  særlig  populære. 

Som  ung  tandlægestuderende  var  jeg  meget 
imponeret  af  denne  enestående  kæbe-  og  ansigts- 
kirurgs  viden.  Han  syntes  at  besidde  en  enorm  viden, 
og  jeg  var  forbløffet  over  hans  evner.  Men  i 
virkeligheden  var  hans  viden  for  intet  at  regne  imod 
den  viden,  som  Den  Store  Læge  besad.  Han,  som 
helbredte  spedalske,  opvakte  Lazarus  fra  de  døde  og 
gjorde  de  blinde  seende.  Visdomsordet  stammer  fra 
ham,  og  den  medicinske  forskning  er  knap  nok 
begyndt  at  nå  op  på  siden  af  det. 

Hver  eneste  dag  ser  vi  flere  og  flere  beviser  på, 
hvor  vigtigt  det  er  at  efterleve  Herrens  sundhedslov, 
og  hvor  farlige  disse  forbudte  stoffer  er  for  vore 
legemer.  Den  offentlige  mening  er  begyndt  at  hælde 
mod  den  sandhed.  Det  er  populært  at  være  i  god 
form.  Der  bruger  millioner  af  kroner  på  motionsudstyr 
og  fitness -centre.  Det  er  blevet  mere  acceptabelt  at 
efterleve  en  del  af  visdomsordet,  men  Satan  har  altid 
en  plan  til  at  opveje  sine  tab  -  narkotika,  umoral, 
pornografi  og  svækkelsen  af  familien. 

Jeg  vil  altid  være  taknemlig  for  min  stærke  og 
inspirerede  fars  kloge  råd:  »Hvis  du  altid  siger  nej  til 
den  første  fristelse,  behøver  du  ikke  at  være  bekymret 
for,  om  du  vil  være  i  stand  til  at  sige  nej  til  den 
næste.«  Det  gav  mig  fred  at  vide,  at  hvis  jeg  var  stærk 
nok  til  at  sige  nej  til  den  første  fristelse,  så  behøvede 
jeg  ikke  at  bekymre  mig  for  den  næste.  Det  var  mig, 
der  bestemte.  □ 


Forbudene  i  visdomsordet  (L&P  89)  er  tydeligt 
fremhævet.  Men  Kirkens  ledere  og  skrifterne,  især 
visdomsordet,  omtaler  også  meget,  som  man  kan  gøre  hver 
dag  for  at  gavne  sit  helbred. 

»Hvis  vi  var  mere  omhyggelige  med  at  overholde  det, 
som  visdomsordet  råder  os  til  at  gøre,  ville  det  nok  være 
lettere  for  os  at  overholde  forbudene«  (John  A.  Widtsoe, 
Conference  Report,  april  1926,  side  110). 

LAD  OS  GØRE  DET  GODE 

MOTIONERE:  Åndeligt  velbefindende  er  altaf- 
gørende, men  dit  fysiske  velbefindende  er  også  vigtigt.  Får 
du  rigelig  fysisk  udfoldelse  hver  dag?  Præsident  Ezra  Taft 
Benson  har  sagt:  »Hvile  og  motion  er  vigtigt,  og  en 
spadseretur  i  den  friske  luft  kan  forfriske  ånden«  (Ensign, 
november  1974,  side  66). 

SøVN:  Det  er  sandt  nok,  at  der  ikke  står  noget  i  afsnit 
89  om,  hvor  meget  søvn  vi  bør  have  hver  nat,  men  prøv  at 
blade  et  par  sider  tilbage  til  L&P  88:124:  »Sov  ikke  længere 
end  fornødent,  gå  tidligt  i  seng,  så  I  ikke  er  trætte.  Stå 
tidligt  op,  at  legeme  og  sind  må  være  friske.« 

Dit  legeme  har  brug  for  tilstrækkelig  hvile.  Men  det 
betyder  på  den  anden  side  ikke,  at  man  skal  sove  hele  dagen 
væk. 

MAD:  En  anden  måde  at  pleje  sit  legeme  på,  er  ved  at 
spise  korrekt.  Skriften  fortæller  os,  at  alle  slags  korn  er 
gavnlige  for  os  (se  L&P  89:14),  og  at  kød  er  »bestemt  til 
menneskets  brug,«  men  at  det  skal  nydes  »sparsomt«  (L&P 
89:12). 

Vores  kærlige  himmelske  Fader  giver  os  hele  tiden  vejled- 
ning for  vores  lykke  og  sundhed.  Ved  at  gøre  brug  af  vores 
handlefrihed  kan  vi  samvittighedsfuldt  følge  den  inspiration 
og  derved  dagligt  velsigne  vores  tilværelse.  Verden  vil  i  den 
sidste  ende  nå  frem  til  disse  sandheder  af  erfaringens  vej, 
sådan  som  jeg  erfarede  som  ung  tandlægestuderende.  Men 
den  trofaste  troende  kan  glad  nyde  velsignelserne  straks.  □ 

FA  MEST 
MULIG  UD  A 
NADVERMØDE 


Darrin  Lythgoe 

KRISTUS  /  GETSEMANE  HAVE,  AF "HE 
FOTO:  WELDEN  ANDERSEN 

aslft? 


^  år    du    nogensinde    lidt 


utilfreds  fra  < 

nadvermøde?  Hvis  det  er 
tilfældet,  behøver  det  ikke  at 
skyldes  mødet.  For  at  få  mest 
mulig  ud  af  nadvermødet,  må  du 
selv  lægge  noget  i  det. 

BEGYND  RIGTIGT 

Begynd  med  at  forberede  dig, 
inden  du  når  frem  til  kirkesalen. 
Prøv  at  - 

■  planlægge  at  helligholde 
sabbatten,  inden  det  bliver  søndag. 
Læg  en  åndelig  stemning  for 
dagen. 

■  sørge  for  at  få  sovet  nok 
lørdag  nat.  Hvis  du  sidder  og  små' 
slumrer  under  mødet,  lærer  du 
ikke  meget. 

■  stå  op  i  god  tid,  så  du  ikke 
behøver  at  halse  derhen.  Mød  op  i 
kirkebygningen  i  god  tid,  så  du 
kan  finde  en  god  plads  og  nyde 
mødet  lige  fra  begyndelsen. 

■  klæde  dig  pænt  på.  Det  vil 
hjælpe  dig  til  at  føle  en  ærbødig 
ånd.  Det  er  især  vigtigt,  hvis  du 
skal  administrere  nadveren. 

■  træde  ærbødigt  ind  i 
kirkesalen.  Hvis  du  ser  dine 
venner,  så  hils  kærligt  på  dem, 
men  husk,  hvor  I  er. 

■  bede  til  at  du  vil  være  vågen, 
forstå  talerne,  føle  Ånden  og  være 
i  stand  til  at  huske  og  efterleve  det, 
du  hører. 


UNDER  MØDET 

Nu  hvor  dit  sind  og  hjerte  er 
beredt,  er  du  parat  til  at  lære.  Prøv 
disse  forslag: 

■  Læg  alt,  som  kan  distrahere 
dig,  væk.  Lad  være  med  at  sidde 
og  tegne  eller  lege  med  ting,  som 
du  har  med. 

■  Koncentrér  dig  om  emnet. 
Modstå  fristelsen  til  at  sidde  og 
dagdrømme. 

■  Lad  være  med  at  overreagere 
på  grædende  børn  eller  andre  lyde. 
Medmindre  du  kan  gøre  noget  for 
at  hjælpe,  bør  du  bare  overhøre  de 
mindre  forstyrrelser. 

■  Vis  ærbødighed  for  nadveren. 
Vi  tager  nadveren  for  at  forny 
vores  pagter  og  mindes  Jesu  Kristi 
forsoning.  Lyt  til  bønnerne.  Mens 
brød  og  vand  bliver  omdelt,  bør  du 
tænke  på,  hvad  de  symboliserer,  og 
hvad  Jesus  har  gjort  for  os. 

■  Lyt  omhyggeligt  til  talerne. 
Lad  som  om  de  taler  netop  til  dig. 
Spørg  dig  selv,  om  Herren  sender 
et  budskab  til  dig  gennem  dem. 

■  Undgå  den  klassiske  stilling, 
der  viser,  at  man  keder  sig  (med 
albuerne  hvilende  på  knæene  og 
hovedet  i  hænderne  eller  på 
bænken  overfor).  Det  kan  virke 
distraherende  på  taleren  -  og  den 
stilling  er  bedre  til  at  småslumre  i 
end  til  at  lære  noget  i. 

■  Mens  du  lytter,  kan  du 
fornemme  Helligånden,  der  vidner 


om  sandheden.  Lyt  med  både  ører 
og  hjerte.  Læg  mærke  til  dine 
følelser  og  til  de  indskydelser,  som 
du  får. 

■  Tag  notat  af  det,  som  du  ger- 
ne vil  undersøge  nærmere.  Du  kan 
sågar  tage  en  kirkemødenotatbog 
med.  Du  husker  meget  mere  af  det, 
du  lærer,  hvis  du  skriver  det  ned. 

■  Hvis  det  er  et  faste*  og  vidnes* 
byrdsmøde,  eller  hvis  taleren  bæ* 
rer  sit  vidnesbyrd,  så  tænk  på  dit 
vidnesbyrd,  og  hvordan  du  fik  det. 

■  Lad  være  med  at  kigge  på 
uret.  Hvis  du  tæller  minutterne, 
virker  mødet  bare  endnu  længere. 
Det  kan  også  genere  taleren. 

■  Tag  det  med  dig.  De  budska* 
ber,  som  bliver  givet  ved  nadver- 
mødet, er  ikke  kun  beregnet  på 
søndagen.  Hold  dem  friske  i  løbet 
af  ugen  ved  at  læse  dine  notater  og 
ved  oprigtigt  at  stræbe  efter  at 
efterleve  budskaberne  i  dit  liv. 

NADVERMØDESKRIFTSTEDER 

Som  forberedelse  til  mødet,  eller 
som  hjælp  til  at  komme  på  sporet 
igen  under  mødet,  kan  du  slå 
følgende  skriftsteder  op: 

Matt  26:26-29 

Joh  6:48-58 

1  Kor  11:23-29 

3  Nephi  18:1-7 

Moroni  4,  5 

Moroni  6:5-6 

L&P  27:2  □ 

MODSAT 
VIRKNING 


Mit  vidnesbyrd  var  lidt  vaklende. 
Og  så  fandt  jeg  en  pjece  mod 
Kirken  under  min  vinduesvisker. 

Stephanie  Radford 

Som  sædvanlig  ringede  mit  vækkeur  kl.  4.30.  Og 
som  sædvanlig  rakte  jeg  ud  og  slukkede  for  det. 
Jeg  satte  mig  op  i  mørket  og  spurgte  mig  selv, 
hvorfor  jeg  dog  gjorde  det  her  hver  eneste  morgen.  Efter 
at  have  beklaget  mig  over,  hvor  åndssvagt  morgen- 
seminar  var,  stod  jeg  op  og  gjorde  mig  klar  til  at  tage  af 
sted.  Min  bror  var  allerede  oppe. 

Som  sædvanlig  kom  vi  fem  minutter  for  sent.  Jeg 
satte  mig  på  bageste  række,  længst  fra  læreren.  På  det 
seneste  var  mit  vidnesbyrd  begyndt  at  skrumpe  ind.  Alt 
syntes  at  gå  lidt  skævt,  og  mine  karakterer  var  begyndt 
at  dale.  Jeg  troede,  at  hvis  jeg  levede,  som  jeg  skulle,  så 
ville  alt  andet  i  mit  liv  også  gå  godt. 

Som  jeg  sad  der,  uden  at  lytte  til  lektionen,  begyndte 
jeg  at  spekulere  på,  om  Kirken  mon  virkelig  var  sand. 
Tanken  skræmte  mig.  Jeg  var  bange  for,  at  alt  det,  jeg 
havde  lært  hele  mit  liv,  måske  var  forkert.  Og  lige  der, 
midt  i  klassen,  bad  jeg  en  stille,  indre  bøn  om  at  få  hjælp 
til  at  finde  ud  af,  om  Kirken  var  sand.  Jeg  var  helt  holdt 
op  med  at  høre  efter  lektionen.  Endelig  var  seminarklas- 
sen forbi,  og  jeg  forlod  bygningen  sammen  med  min  bror. 

Vi  skulle  til  at  sætte  os  ind  i  bilen,  da  jeg  fik  øje  på  et 
stykke  papir,  som  sad  under  vinduesviskeren.  Først  troe- 
de jeg,  at  det  var  en  reklame.  Jeg  foldede  det  ud,  og  med 


store  bogstaver  stod  der:  »Hvad  skal  vi  tro?«  Jeg  begynd- 
te at  læse.  Det  var  en  liste  over  vers  fra  Mormons  Bog 
og  citater  fra  andre  af  Kirkens  bøger  og  ledere,  som 
tilsyneladende  modsagde  hinanden.  Jeg  blev  klar  over,  at 
papiret  stammede  fra  en  anden  kirke,  som  havde  til  huse 
længere  nede  ad  gaden. 

Min  bror  og  jeg  tog  papiret  med  hjem  og  gik  direkte 
ind  til  vores  forældre.  De  læste  det  igennem.  Vi  talte  et 
stykke  tid  om  et  af  citaterne,  som  de  så  forklarede. 
Derefter  lagde  de  papiret  på  bordet.  Vi  skulle  i  skole. 

Et  par  dage  senere  fandt  jeg  papiret  og  begyndte  at 
undersøge  hvert  citat.  Pjecen  tog  fejl.  Jeg  opdagede,  at 
citaterne  ikke  modsagde  hinanden.  De  mennesker,  som 
havde  samlet  citaterne,  havde  kun  trykt  et  uddrag  af  det 
pågældende  skriftsted  eller  citat  -  og  kun  de  dele,  der 
syntes  at  modsige  hinanden.  Det  fik  mig  til  at  tænke  på, 
hvad  en  af  mine  primarylærere  havde  fortalt  mig:  »Læs 
skrifterne  som  et  hele,  ikke  som  uddrag.« 

Jeg  knælede  ned  ved  siden  af  min  seng  og  bad.  Jeg 
spurgte  min  himmelske  Fader,  om  Kirken  var  sand,  og 
om  det,  jeg  læste  i  Mormons  Bog,  var  korrekt.  Jeg  sagde 
amen  og  blev  liggende  på  mine  knæ  et  stykke  tid  og 
lyttede.  Da  jeg  rejste  mig,  følte  jeg  mig  oplivet.  Jeg  havde 
det  fantastisk.  Jeg  var  lykkelig.  Jeg  vidste  nu,  at  Kirken 
og  Mormons  Bog  var  sande.  Følelserne  gav  mig  svaret. 

På  en  måde  er  jeg  taknemlig  for  de  mennesker,  som 
forsøger  at  rakke  ned  på  Kirken.  Det  var  på  grund  af 
dem,  at  jeg  blev  motiveret  til  at  få  mit  eget  vidnesbyrd  - 
og  jeg  opdagede,  at  det,  jeg  var  blevet  belært  om, 
virkelig  er  sandt.  □ 

Indien 


SATID 


By  Michael  R.  Morris 

De  indiske  sidste  dages  hellige, 
som  står  over  for  at  skulle 
forkynde  evangeliet  for  næsten 
en  milliard  mennesker,  tager 
deres  kald  som  medlems- 
missionærer  alvorligt. 


D 


e  kaldte  sig  af  gode  grunde  »Omstrej- 
fer-grenen.« De  fleste  var  langt  hjem- 
mefra, og  der  var  ikke  mange  af  dem. 
»Omstrejferne«  var  den  første  gruppe 
sidste  dages  hellige,  som  holdt  møder  i 
Indien.  Grenen,  som  bestod  af  en  håndfuld  soldater  og  søfolk  fra  England  og 
nogle  få  indiske  omvendte  fra  Calcutta,  var  en  af  mange,  som  blev 
organiseret  under  det,  der  skulle  vise  sig  at  blive  nogle  korte  og  skuffende 
perioder  med  missionering  fra  1851  til  1856  og  igen  fra  1884  til  1888. 


Taj  Mahal,  der  er  bygget  i  det  17.  århundrede,  herover,  er  symbol  på 

Indiens  fortid.  Sidste  dages  hellige,  som  Mary  Sheila  og  Florence 

Matilda  fra  Bangalore,  til  højre,  symboliserer  landets  fremtid. 

tede  jeg,  at  jeg  ville  bryde  ud  af  fattig-  y^- 

dommen  ved   oprigtigt   at  søge  Gud.«        .  -^ 

Udover  denne  grundlæggende  beslutning 
traf  hun  tre  praktiske  beslutninger.  »Jeg 
besluttede,  at  jeg  ville  være  lydig  mod  mine 
forældre  og  ældre  mennesker.  Jeg  besluttede 
at  arbejde  seriøst  med  mine  lektier  i  skolen. 
Og  jeg  besluttede,  at  jeg  ville  arbejde  hårdt.« 

Hårdt  arbejde  har  altid  været  en  fast 
bestanddel  af  Florences  liv.  Hun  hentede  vand  -» 
til  familien  fra  en  offentlig  brønd  eller  fra  et  vandløb. 
Hun  samlede  brænde  i  omegnen  og  huggede  det  ud,  så 
det  kunne  bruges  ved  madlavningen.  Og  hun  hjalp  sin 
mor  med  den  møjsommelige  tilberedelse  af  kassava- 
rødderne,  som  var  familiens  vigtigste  ernæringskilde. 

Efter  skoletid  passede  hun  sine  mindre  søskende  og 
lavede  sine  lektier.  Om  lørdagen  vaskede  hun  tøj  ved 
den  offentlige  brønd.  På  skolefridage  måtte  Florence 

Hårdt  arbejde  var  en  fast  bestanddel  af  Florence 
Chukwurahs  forvandling  fra  et  fattigt  barn  til 
en  kultiveret  og  fremgangsrig 
kvinde. 


W 


■ 


«p* 


»i. 

Inderne  ærer  deres  døde  ved  at  holde  liv  i  deres 
forfædres  ældgamle  tro  og  skikke.  Og  fordi  visse  religiøse 
traditioner  er  i  modstrid  med  Jesu  Kristi  evangeliums 
åbenbarede  sandheder,  sker  forandringerne  meget  lang- 
somt. Omvendelse,  som  i  mange  stater  helt  er  forbudt, 
er  meget  vanskelig.  Men  paradoksalt  nok  er  det  også  på 
grund  af  traditionerne,  at  evangeliet  bliver  mere  po- 


pulært. Kirkens  lære  forkaster  den  traditionelle  indiske 
tro  på,  at  mennesker  ikke  kan  ændre  på  deres  lod  her  i 
livet,  og  at  de  må  leve  med  den  status,  som  de  er  født  til. 
»Evangeliet  sætter  dem  fri  ved  at  bryde  med  den 
overbevisning,«  siger  Gurcharan  Singh  Gill,  der  er 
præsident  for  missionen  i  Bangalore  i  Indien.  »Evange- 
liet lærer  folk,  at  de  er  lige,  og  at  de  er  Guds  børn  med 


»EN  VIDUNDERLIG  FØLELSE« 


Laxhmi  Tulaseeswari  Mada  taler 
med  ærbødighed  om  de  mis- 
sionærer, der  førte  hende  ind  i 
Kirken.  Af  dem  lærte  »Tula-see,«  at 
hun  var  et  barn  af  Gud.  »Før  det  føl- 
te jeg  ikke,  at  jeg  var  noget  værd,« 
siger  hun.  »Men  nu  har  jeg  evange- 
liet. Jeg  ved,  at  jeg  er  Guds  datter.« 

Inden  sin  omvendelse  førte 
Tulasee  det  liv,  som  så  mange  af 
Indiens  kvinder  fører  -  under  det 
forældede  purdah- system,  som  i 
århundreder  har  afsondret  og  skjult 
kvinderne.  Tulasee,  der  er  opdraget 
af  stedforældre,  og  som  barn  og 
teenager  blev  vanrøgtet,  havde  me- 
get ringe  selvværd  og  meget  lidt  håb 
for  fremtiden.  »Ofte  græd  jeg  både 
udvendig  og  indvendig,«  fortæller 
hun  om  sit  liv,  inden  hun  fandt 
evangeliet. 

Da  Tulasee  erfarede,  at  hun  hav- 
de værdi  i  Guds  øjne,  indgød  det 
hende  åndelig  trøst,  men  hun  turde 
ikke  fortælle  sine  forældre  om  sin 
dåb.  Hendes  far,  en  fremtrædende 
hinduistisk  lærer  og  guru,  bemærke- 
de en  forandring  hos  hende  og  spurg- 


te, hvorfor  hun  virkede  så  lykkelig. 
Da  han  opdagede,  at  hun  havde 
forkastet  hans  tro,  følte  han  sig 
vanæret  og  slog  hånden  af  hende. 

Tulasee  siger,  at  den  kundskab, 
hun  har  om  sine  evige  muligheder 
og  om,  at  hun  kan  blive  ophøjet, 
tilskyndede  hende  til  at  tage  imod 
en  kaldelse  som  distriktsmissionær  i 
Rajahmundry.  »Den  kundskab,  som 
jeg  har  fået,  er  lige,  hvad  mit  folk 
har  brug  for,«  siger  Tulasee,  der  er 
opkaldt  efter  en  hinduistisk  gudinde. 
Hun  har  bibeholdt  sit  fødenavn, 
fordi  »jeg  vil  have,  at  folk  skal  vide, 
at  jeg  er  omvendt.  Jeg  elsker  at 
missionere,  men  det  er  svært  for  mig 
at  være  missionær  i  Rajahmundry, 
fordi  folk  ved,  hvem  jeg  er.« 

Det  er  også  svært,  fordi  Tulasee 
er  kvinde.  Synet  af  kvindelige 
missionærer,  som  forkynder  evan- 
geliet er  ikke  blot  usædvanligt,  men 
lige  frem  rystende  for  nogle  indiske 
mænd.  Mænd,  som  bliver  omvendt, 
er  ofte  overraskede  over  at  høre,  at 
de  ikke  kan  blive  ophøjet  uden  deres 
hustruer.  I  Kirken  skaber  læren  om 


det  evige  ægteskab  en  større  respekt 
for  kvinder,  og  det  har  styrket 
ægteskaberne,  hvoraf  mange  stadig 
er  arrangerede. 

I  dag  udstråler  Tulasees  ansigt  og 
farverige  klæder  hendes  nyvundne 
optimisme  og  selvværd.  Hendes  dåb 
og  overdragelsen  af  Helligånds- 
gaven,  som  fulgte  efter,  gav  hende 
»en  vidunderlig  følelse,  som  jeg 
aldrig  havde  følt  før.  Alle  har  brug 
for  den  følelse,«  siger  hun.  »Gud  har 
givet  mig  store  svar  gennem  Hellig- 
ånden. Jeg  elsker  at  tjene,  og  jeg  har 
brug  for  at  bære  mit  vidnesbyrd.«  □ 


Tulasee  Mada  (til  venstre) 
gennemgår  missionærlektioner 
med  distriktsmissionær  Sujatha 
Anaparthi  i  Rajahmundry. 

mulighed  for  at  blive  som  ham.  Alene  den  kundskab  er 
nok  til  at  give  dem  så  meget  selvrespekt,  at  de  er  villige 
til  at  arbejde  hårdt  og  ikke  lade  sig  standse  af,  at  de  er 
født  et  bestemt  sted  eller  i  en  bestemt  kaste.  De  bryder 
fattigdommens  onde  cirkel.  De  erkender,  hvem  de  er,  at 
de  har  muligheder  og  talenter,  og  at  de  kan  udvikle 
dem.« 

Få  indere  har  haft  mulighed  for  at  høre  og  antage 
budskabet  om  genoprettelsen.  Men  Kirkens  medlemstal, 
der  inden  åbningen  af  missionen  i  1993  lå  på  500,  er 
blevet  mere  end  fordoblet  i  løbet  af  de  sidste  to  år. 

Grenspræsident  Darshanam  Samuel  Ka  la  kan  da  og 
hans  hustru,  Aruna  Devi,  fra  Hyderabad  Første  Gren, 
tilskriver  grenens  vækst  Kirkens  medlemmers  villighed 
til  at  forkynde  evangeliet. 


Før  i  tiden,  da  Indien  hørte  under  missionen  i 
Singapore,  kunne  missionens  ledere  ikke  besøge  grene 
særlig  ofte,  og  der  var  kun  ganske  få  fuldtidsmissionærer. 
Kirken  voksede  langsomt,  nogle  medlemmer  kæmpede 
hårdt,  og  de  lokale  ledere  sloges  med  modløshed.  I  dag 
glæder  de  førstegenerations  sidste  dages  hellige,  som 
blev  medlemmer  af  Kirken  i  1960erne,  '70erne  og 
'80erne,  sig  over  væksten,  og  de  er  taknemlige  for  den 
voksende  missionærstyrke,  som  nu  tæller  60  ældster  og 
søstre,  plus  adskillige  ægtepar. 

Nogle  ville  måske  blive  skræmt  ved  tanken  om  at 
skulle  forkynde  evangeliet  for  en  nation  på  over  950  mil- 
lioner mennesker,  som  taler  en  snes  hovedsprog  og  små 
tusind  dialekter,  men  Indiens  unge  og  energiske  sidste 
dages  hellige  er  begejstrede  over  at  arbejde  i  deres  lands 
vidtstrakte  vingård.  De  ser  store  muligheder  i  de  udfor- 
dringer, som  de  står  over  for  som  medlemsmissionærer. 

»At  være  medlem  af  Kirken  i  Indien  er  at  være 

missionær,«    siger   præsident   Gill,   som   er  født   i  det 

nordlige  Indien  og  blev  medlem  af  Kirken  i  1956,  efter 

at  være  flyttet  til  USA.  »Hvis  vi  skal  undervise  950 

millioner  indere,  så  må  medlemmerne  før  eller  senere  i 

gang  med  at  undervise  deres  eget  folk.  Og  det  budskab 

er  trængt  ind.  Medlemmerne  tager  del  i  arbejdet  og  går 

ud  med  missionærerne.  Det  er  forbløffende.  Jeg  havde 

ikke  troet,  at  det  ville  ske  så  hurtigt,  men  i  løbet  af  de 

sidste  par  måneder  er  der  kommet  skub  i  arbejdet.« 

I  et  land  med  færre  end  to  sidste  dages  hellige  pr.  en 

million  indbyggere,  bliver  Herrens  erklæring  om,  at  et 

hvert  medlem  er  missionær  (L&P  88:81)  taget  alvorligt. 

Som    følge    heraf  breder   Jesu    Kristi    gengivne 

evangelium  sig,  som  den  store  Ganges-flod, 

gennem  hele  Gandhis  land. 

MEDLEMSMISSIONÆR-FREMGANG 


Da     fuldtidsmissionærerne     vendte 

tilbage     til    byen    Rajahmundry    i 

august    1993,    efter    tre    års    fravær, 


Herover:  Ældste  Job  Cyril  (til  venstre)  taler 
med  Victor  Paul,  et  nyt  medlem.  Til  højre: 
Ældsterne  Randall  Duane  Davis  og  Partha 
Vimal  fra  missionen  i  Bangalore  i  Indien,  som 
blev  oprettet  i  1 993.  Yderst  til  højre:  Michael 
Anthony,  Kirkens  første  medlem  i  Bangalore, 
hans  hustru  Christine  og  deres  børn. 


opdagede  de  hurtigt,  at  den  lille  gren  kæmpede  for  sin 
eksistens. 

Fuldtidsmissionærer  og  trofaste  medlemmer  samar- 
bejdede om  at  styrke  grenen  ved  at  lægge  vægt  på 
evangeliets  lærdomme,  organisere  hjælpeorganisationer, 
tilbyde  lederskabsuddannelse  og  sørge  for,  at 
medlemmerne  kunne  holde  møder  i  et  lejet  hus.  Den 
fornyede  åndelige  livskraft  førte  til  flere  dåb. 
Tilstedeværelsen  ved  nadvermøderne  for  til  vejs  fra  36 
medlemmer  i  september  1993  til  mere  end  200,  da 
grenen  blev  delt  syv  måneder  senere. 

Medlemmerne  fik  øjnene  op  for,  at  når  de  samarbej- 
dede med  missionærerne,  kunne  de  omvende  familie  og 


venner  i  stedet  for  at  miste  dem.  Den  deraf  følgende 
begejstring  førte  til  øget  medlemsmissionærindsats,  et 
lokalt  valgsprog,  som  hedder  »Enhver  fanger  en«  og  til 
kaldelsen  af  fuldtidsdistriktsmissionærer. 

Rajahmundry,  som  ligger  ved  den  brede  Godavari- 
flod  tæt  ved  Den  Bengalske  Bugt  i  det  sydøstlige  Indien, 
er  blandt  fuldtidsmissionærerne  kendt  som  »missionæ- 
rernes paradis«  -  og  det  på  trods  af  områdets  høje 
fugtighed  og  saunalignende  temperaturer. 

»Alle  er  begejstrede  over  den  fremgang,  som  vores 
medlemsmissionærindsats  nyder,«  siger  Job  Cyril,  en 
fuldtidsmissionær,  som  tjener  som  præsident  for  Rajah- 
mundry Anden  Gren.  Ældste  Cyril,  der  døbte  sin  mor  i 

1993,  mens  han  tjente  i  sin  hjemby  Hyderabad,  mener, 
at  Kirken  er  ved  at  komme  sig  over  sin  langsomme  start 
i  Indien. 

»De  første  missionærer  i  1850erne  har  måske  nok 
fundet  landet  beredt  på  at  modtage  sandheden,«  siger 
han.  »Men  nu  er  Indien  parat  til  evangeliet.  Mange 
mennesker  søger  efter  sandheden,  blandt  andet  de  unge 
og  de  veluddannede.« 

Den  største  udfordring,  som  Kirken  står  over  for  i 
Rajahmundry  i  dag,  er  at  uddanne  tilstrækkelig  mange 
ledere.  Den  gren,  der  kæmpede  for  sin  eksistens  i  1993, 
bereder  sig  nu  på  at  blive  delt  igen. 

»DET  STØRSTE  I  DENNE  VERDEN« 


I  Hyderabad,  som  ligger  vest  for  Rajahmundry  på  det 
centrale  Indiens  vidtstrakte  Decca-plateau,  er  90 
procent  af  dem,  der  sluttede  sig  til  Kirken  i  de  sidste  to 
år,  enten  venner  eller  slægtninge  til  medlemmer.  Hyde- 
rabad, der  engang  var  hovedstad  for  de  mægtige  persiske 
konger,  er  en  blomstrende  storby  med  flere  millioner  ind- 
byggere, og  her  har  Kirken  tre  hurtigtvoksende  grene. 


Monica  Massey,  Sheeba  Dass,  Rosy  Ganeshan  og  Asha 
Dhanapaul  fra  Delhi  Anden  Gren  samles  til  en 
aktivitet  i  grenen. 

Sunitha,  Santosh  og  Sanjay  Murala  byder  det 
voksende  medlemstal  velkomment.  De  tre  søskende  var 
de  eneste  unge  sidste  dages  hellige  i  Hyderabad  igennem 
det  meste  af  1980erne,  efter  at  være  blevet  præsenteret 
for  Kirken  i  1978  af  deres  tante  og  onkel,  Elsie  og  Edwin 
Dharmaraju,  som  var  blevet  døbt  på  Samoa.  Sunitha, 
Santosh  og  Sanjay  siger,  at  de  studievaner,  som  de  har 
tillagt  sig  gennem  mange  års  tjeneste  og  undervisning  i 
Kirken,  kombineret  med  bøn,  hjalp  dem  til  at  bestå  de 
skrappe  adgangsprøver,  som  Indiens  fremragende 
medicinske  skoler  har. 

Sunitha,  som  læste  medicin  i  Hyderabad,  vakte  nys- 
gerrighed og  interesse  blandt  sine  medstuderende,  fordi 
hun  overholdt  visdomsordet.  Hendes  brødre,  Santosh  og 
Sanjay,  der  var  de  eneste  sidste  dages  hellige,  som  gik  på 
en  fornem  kristen  lægeskole  nær  Madras  i  det  sydøstlige 
Indien,  gjorde  meget  for  at  opklare  misforståelser 
omkring  Kirken.  Santosh  blev  så  populær,  at  han  blev 

valgt  som  formand  for  studenterrådet.  »Vi  lærte  betyd- 
ningen af  at  sætte  et  godt  eksempel,«  siger  Sanjay.  »Det 
er  langt  mere  effektivt  end  at  prædike  og  argumentere.« 

Den  unge  generation  i  dagens  Indien  er  meget 
modtagelige  for  den  gengivne  evangeliums  budskab. 
Ligesom  Sunitha,  Santosh  og  Sanjay  er  de  fleste  af 
Kirkens  medlemmer  unge.  Det  er  meget  almindeligt  at 
finde  grene,  hvor  lederne  er  i  tyverne  og  trediverne. 

Om  søndagen  i  Hyderabad  Anden  Gren  er  27-årige 
Raju  Gutty,  der  er  elektroingeniør,  travlt  optaget  af  sine 
pligter  i  søndagsskolepræsidentskabet.  Som  primary- 
præsidentinde  lærer  hans  hustru,  Swapna,  grenens  børn 
nye  salmer  og  underviser  dem.  Rajus  25-årige  bror, 
Victor,  holder  fri  fra  studierne  til  sin  magistergrad  i 
erhvervsledelse  for  at  varetage  sin  kaldelse  som  grens- 
præsident.  Deres  lillesøster,  Hema  på  22,  og  lillebror, 
John  på  19,  som  også  begge  studerer,  tager  sig  af  grenens 
unge  i  deres  kaldelser  som  henholdsvis  Unge  Pigers 
præsidentinde  og  Unge  Mænds  præsident.  Desuden  gi- 
ver disse  fem  søskende  sig  tid  til  at  virke  som  distrikts- 
missionærer  i  løbet  af  ugen. 

Hema  og  John  håber  på  at  komme  på  mission,  hvilket 
Hema  siger  er  »det  allerbedste  man  kan  gøre  i  denne 
verden.«  Hun  bliver  måske  nødt  til  at  udskyde  sin 
mission,  hvis  hun  skal  indgå  et  arrangeret  ægteskab  - 
det  kommer  helt  an  på  hendes  far,  som  ikke  er  medlem. 
»I  mine  daglige  bønner  beder  jeg  Herren  om  at  omvende 
mine  forældre,  så  de  vil  sende  mig  på  mission,«  siger 
Hema.  »En  mission  betyder  meget  for  mig,  men  jeg  må 
respektere  min  far.« 

Hvis  de  fik  valget,  ville  Hema  og  mange  andre  unge 
kvinder  vælge  det,  der  i  Indien  kaldes  et  »kærligheds- 
ægteskab,« hvor  de  selv  kan  vælge  deres  ægtefælle, 
hellere  end  at  indgå  et  arrangeret  ægteskab.  Stæv- 
nemøder, som  engang  var  uhørt,  har  nu  vundet  indpas  i 
Indiens  storbyer,  og  der  indgås  stadig  flere  kærligheds- 
ægteskaber. Unge  sidste  dages  hellige  kvinder  håber  på 
at  blive  gift  med  en  præstedømmebærer,  som  en  dag  kan 
tage  dem  med  til  det  nærmeste  tempel  -  i  Filippinerne, 


som  ligger  flere  tusinde  kilometer  væk.  I  mellemtiden 
arbejder  og  beder  medlemmerne  om,  at  der  en  dag  vil 
blive  bygget  et  tempel  i  Indien. 

Fordi  de  er  så  få  medlemmer  af  Kirken,  og  fordi  af- 
standen mellem  byerne  er  så  stor,  er  det  kun  få  unge 
voksne,  der  får  mulighed  for  at  gifte  sig  med  et  medlem. 
Og  de,  der  gifter  sig  uden  for  Kirken,  har  svært  ved  at 
forblive  aktive.  Det  dilemma  har  fået  Indiens  missions- 
præsident  til  at  præsentere  unge  sidste  dages  hellige  for 
hinanden  og  opfordre  til  ægteskaber  medlemmerne 
imellem. 

»HVEM  MORMONERNE  ER« 


Seema  John,  der  var  på  mission  i  Filippinerne,  betragter 
ikke  sig  selv  som  hjemvendt  missionær.  »Jeg  føler,  at  jeg 
altid  vil  være  missionær,«  siger  hun.  Seema  stammer  fra 
Indiens  hovedstad  New  Delhi  i  det  nordlige  Indien, 
hvor  Kirken  har  to  små  grene  i  det  store  menneskehav 
på  næsten  10  millioner  indbyggere.  »Overalt  hvor  jeg  er, 
der  er  mit  vidnesbyrd  også.« 

Seema  har  udført  stedfortrædende  arbejde  for  sin  af- 
døde mor  i  templet  i  Manila,  og  hun  har  arbejdet  utræt- 
teligt på  at  reaktivere  sin  familie.  »Jeg  er  taknemlig  for 
min  kundskab  om  evangeliet,«  siger  hun.  »Det  er  svært 
at  vide  det,  jeg  ved,  og  så  ikke  have  familie  og  venner, 
som  deler  min  tro.«  Som  mange  andre  hjemvendte 
missionærer  i  Indien  elsker  Seema  at  missionere  og  den 
glæde,  som  følger  med  omvendelse  og  reaktivering. 

I  Bangalore,  som  ligger  i  det  sydlige  Indien,  skyldes 
Kirkens  voksende  styrke,  at  hjemvendte  missionærer 
sidder  som  ledere  i  grenen.  Bangalore  Første  Grens 
præsident  Michael  Anthony,  hans  to  rådgivere  og  hans 
wardsassistent  udfører  deres  kaldelser  med  en  begej- 
string, som  de  vandt  på  deres  mission.  Antallet  af  dåb 
stiger  i  deres  gren,  og  tilstedeværelsen  ved  nadver- 
møderne ligger  på  omkring  80%. 

»Vi  har  nu  ti  medlemmer  af  grenen,  som  har  en 
tempelanbefaling,«  siger  præsident  Anthony,  der  var  det 

første  medlem  af  Kirken  i  Bangalore.  »Medlemmerne 
har  ikke  råd  til  at  rejse  til  templet,  men  de  vil  gerne  vise 
Herren,  at  de  stræber  efter  at  være  trofaste.« 

Medlemmerne  i  Bangalore  Anden  Gren  har  elsket 
næsten  alle  inaktive  familier  tilbage  til  Kirken.  Grens- 
præsident  Raja  Doraiswamy  siger:  »Ligesom  Le  hi,  der 
ønskede  at  give  frugten  fra  livets  træ  til  sin  familie, 
ønsker  vi  også,  at  alle  skal  blive  døbt  og  forblive  aktive.« 

For  et  udbrede  kendskabet  til  Kirken  deltager 
grenene  i  Bangalore  i  forskellige  samfundsprojekter 
sammen  med  andre  kirker.  I  december  sidste  år  deltog  et 
kombineret  grenskor  sammen  med  flere  andre  kor  i  et 
juleprogram,  som  blev  overværet  af  4000  mennesker. 
»De  havde  forventet  Tabernakelkoret,  men  de  var  godt 
tilfredse  med  os,«  siger  præsident  Doraiswamy.  »Folk 
sagde:  'Nu  ved  vi,  hvem  mormonerne  er.'« 

»BÆR  FRUGT« 


Hellige  køer  slentrer  rundt  på  Indiens  fortove  og 
landeveje.  Muslimske  moskeer  kalder  de  troende  til  bøn, 
mens  mantraer  og  røgelse  stiger  til  himmels  fra 
hindutempler.  Kristne  samles  i  deres  kirker  for  at  synge 
lovsange,  mens  sikher  med  røde  turbaner  hengiver  sig  til 
deres  gudsdyrkelse. 

Fra  de  høje  bjerge  i  Himalaya,  de  vestlige  ørkener  og 
de  frugtbare  sletter  mod  nord  til  Decca-plateauet  og 
sydens  grønne  kystområder  er  ritualer  og  gudsdyrkelse 
en  del  af  hverdagen  i  Indien.  Indien,  som  er  fødested  for 
hinduismen,  sikhismen,  buddhismen  og  jainismen,  er  et 
land  med  mange  religiøse  strømninger.  Omkring  83 
procent  af  alle  indere  er  hinduer,  andre  11  procent  er 
muslimer.  De  kristne,  hvoraf  de  fleste  bor  i  nationens 
sydlige  stater,  som  inderne  mener,  at  apostlen  Tomas 
besøgte  omkring  år  50  e.Kr.,  udgør  under  tre  procent  af 
befolkningen. 

Det  er  i  dette  religiøse  billede,  at  Jesu  Kristi  Kirke  af 
Sidste  Dages  Hellige  nu  begynder  at  tegne  sig.  Når  man 
tager  indernes  modvilje  mod  at  ændre  tro  i  betragtning, 


er  den  nylige  vækst  i  Kirkens  medlemstal  her  ganske 
fænomenal. 

Historisk  har  kristne  missionærer  ofte  vundet  prose- 
lytter, kaldet  »riskristne«  ved  at  tilbyde  mad  og  penge.  I 
en  nation,  som  er  bekendt  med  sult  og  lidelse,  lever  den 
»riskristne« -mentalitet  stadig.  Folk  bliver  overrasket 
over  at  høre,  at  folk  bliver  medlem  af  Kirken,  fordi  de 
ønsker  at  yde  og  tjene,  ikke  for  at  modtage  almisser. 

»Indtil  Ånden  har  vidnet  for  folk,  at  evangeliet  tilby- 
der dem  meget  udover  det  materielle,  er  det  ikke  usæd- 
vanligt at  høre  dem  spørge:  'Hvad  får  jeg  ud  af  det?'« 
siger  Ebenezer  Solomon,  der  er  førsterådgiver  i  missions- 
præsidentskabet  og  Kirkens  forvaltningschef  i  Indien. 

Kirken,  der  nyder  officiel  anerkendelse  som  et 
»samfund,«  ejer  endnu  ikke  nogen  ejendom  eller 
bygninger,  og  den  er  ikke  bemyndiget  til  at  udføre 
vielser.  Visse  religiøse  ledere  benytter  de  forhold  som 
påskud  til  at  fraråde  deres  medlemmer  at  undersøge  det 
gengivne  evangelium.  Men  alligevel  vokser  interessen 
for  Kirken,  og  man  forbereder  sig  på  at  nå  ud  til  andre 
end  bare  den  engelsktalende  del  af  befolkningen. 

Kirkens  materialer  og  skrifter  er  ved  at  blive  oversat 
til  landets  hovedsprog.  Når  materialerne  ligger  klar  på 
sprogene  hindi,  telegu,  tamilsk  og  bengali,  vil  evange- 
liets budskab  være  tilgængeligt  for  75%  af  befolkningen. 

I  1992,  da  ældste  Neal  A.  Maxwell  fra  De  Tolv 
Apostles  Kvorum  fortalte  de  indiske  medlemmer  af 
Kirken,  at  tiden  var  kommet,  hvor  værket  skulle  rulle 
frem  i  deres  land,  fornyede  medlemmerne  deres  mis- 
sionsindsats.  I  dag  glæder  de  sig  over  det  stigende  antal 
indere,  som  følger  Den  Gode  Hyrdes  kald. 

»Det  er  en  udfordring  for  os  at  være  medlemmer  af 
Kirken,  men  vi  er  som  én  stor  familie,«  siger  tidligere 
grenspræsident  for  Hyderabad  Gren,  Vasanth  Raj 
Braganza.  »Indien  har  virkelig  brug  for  Kirken,  og  vi  er 
taknemlige  for  de  missionærer,  som  har  ofret  tid  og 
ressourcer  for  bringe  evangeliet  til  vores  land.  De 
vidunderlige  frø,  som  de  såede  i  vore  hjerter,  vokser  nu 
og  bærer  frugt.« 

Herover:  Nysgerrige  børn,  som  pigen  her, 
samler  sig  ofte  uden  for  de  huse,  hvor  grenen 
i  Rajahmundry  holder  møder.  Til  højre:  Qutub 
Shahi-grave  fra  det  16.  og  17.  århundrede, 
syd  for  Hyderabad.  Yderst  til  højre:  Ebenezer 
Solomon,  Kirkens  forvaltningschef  i  Indien, 
hans  hustru  Savita  og  deres  søn  Kevin. 


»DEN  DEJLIGE  TID« 

Da  den  oprindelige  Indiske  Mission  blev  lukket  i  1856, 
skrev  missionær  Robert  Skelton  følgende  om  det  folk, 
som  han  var  kommet  til  at  elske:  »Jeg  overlader  dem  nu 
i  Guds  hænder  i  forvisning  om,  at  han  vil  belønne  dem  i 
overensstemmelse  med  sin  fuldkommenheds 
guddommelige  egenskaber.«  1 

Næsten  150  år  senere  er  den  opgave,  som  missionæ- 
rerne og  medlemmerne  sammen  står  over  for,  lige 
overvældende.  Men  Ånden  rører  folk,  og  Gud  velsigner 
de  trofaste,  som  baner  vejen,  så  andre  kan  følge  efter. 

»Den  dejlige  tid  er  kommet  til  mit  land,  den  gode  tid 


er  kommet  til  mit  land,«  synger  folk  i  ørkenstaten 
Rajasthan,  når  de  indvarsler  regntiden  i  det  nordlige 
Indien. 2  Og  det  samme  synger  Indiens  sidste  dages 
hellige.  I  modsætning  til  Kirkens  første  medlemmer  i 
landet  er  de,  der  slutter  sig  til  Kirken  i  dag,  ikke  længere 
omstrejfere.  □ 


NOTER 

1.  »British  Soldiers,  Sailors  Were  First  LDS  Elders  in  India,« 
Church  News,  3  januar  1959,  side  12. 

2.  Raghubir    Singh,     »The    Pageant    of    Rajasthan,«    National 
Geographic,  februar  1977,  side  231. 

Lyt  til 

profetens 

løfte 


James  R.  Prince 


11986  lovede  præsident  Ezra  Taft  Benson  de  hellige,  år,  hørte  vi,  at  templet  i  Alberta  skulle  genindvies  det 

at  Mormons  Bogs  kraft  vil  begynde  at  flyde  ind  i  følgende  forår,  og  det  var  en  begivenhed,  som  vores  fami- 

vore  tilværelse,  så  snart  vi  gav  os  til  at  studere  lie  havde  set  frem  til.  Vi  foretog  nogle  beregninger  og 

bogen  seriøst  (oktoberkonferencen  1986).  Inspireret  af  fandt  ud  af,  at  hvis  vi  fortsatte  med  at  læse  med  samme 

dette  løfte  besluttede  min  hustru  og  jeg  at  begynde  at  hastighed,   ville   vi  have   et  kapitel   af  Mormons   Bog 

læse  Mormons  Bog  med  vores  familie.  tilbage  at  læse,  den  dag  hvor  indvielsen  skulle  begynde. 

På  det  tidspunkt  havde  vi  fire  børn  i  alderen  fra  seks  Vi  planlagde  at  rejse  de  1200  kilometer  for  at  deltage  i 

måneder  til  seks  år.  Til  at  begynde  med  læste  vi  kun  en  denne  begivenhed.  Vi  skulle  stå  tidligt  op  den  dag  og  køre 

spalte  om  dagen.  Da  bogen  jo  har  471  sider  og  dobbelt  så  hen  til  templet,  hvor  vi  så  ville  læse  det  sidste  kapitel, 
mange  spalter,  syntes  det  som  en  næsten  uoverkommelig  Morgenen  for  indvielsen  oprandt  klar  og  strålende, 

opgave.  Området  uden  om  templet  var  smukt,  og  vi  satte  os  bag 

Trods  vores  langsomme  læsning,  eller  måske  netop  på  et  gammelt  stenmonument  for  at  læse. 
grund  af  den,  gjorde  vi  meget  ud  af  at  få  læst  hver  dag.  Anden  syntes  at  være  endnu  stærkere  end  normalt, 

Vores  børn  var  meget  ivrige  efter  at  deltage  -  ja,  ofte  da  vi  læste  kapitlet  færdig  og  afsluttede  dette  hellige 

vækkede  de  os  for  at  komme  i  gang  med  læsningen.  Selv  skrift.  Det  havde  taget  os  næsten  fem  år  at  læse  det  hele. 

om  vi  kun  sprang  meget  få  dage  over,  tog  det  et  halvt  år  Efter  tur  bad  vi  om  en  bekræftelse  på,  at  Mormons  Bog 

at  læse  1  Nephi.  virkelig  var  Guds  ord.  Vi  så  ikke  nogen  engle  og  hørte 

På  det  tidspunkt  var  vores  to  ældste  børn  i  stand  til  at  ingen  stemmer,  men  vi  følte  Helligåndens  stille,  fred- 
læse  nogle  få  ord  på  egen  hånd.  Mens  vi  langsomt  læste  fyldte,  kærlige  tilstedeværelse.  Vi  havde  tårer  i  øjnene, 

o 

os  gennem  2  Nephi,  som  rummer  citater  fra  Esajas'  skri-  mens  Anden  vidnede  for  hver  af  os  om  Mormons  Bogs 

velser,  gik  vores  familie  frem  i  åndelighed  og  også  på  sandhed  og  hellighed. 

andre  områder.  Vi  begyndte  at  holde  en  lille  andagts-  Vi  takkede,  fordi  vi  havde  fået  mulighed  for  at  komme 

stund  inden  læsningen,   og  vi  føjede  et  nyt  barn  til  nærmere  ind  på  livet  af  de  store  profeter  fra  Mormons 

LU 

familien.  Beskidte  bleer  og  sultskrål  afbrød  ofte  vores  Bog  og  for  de  velsignelser,  som  vi  havde  modtaget  ved  at 

læsning,  men  hver  dag  afsluttede  vi  den  fastsatte  spalte,  læse  deres  ord  -  velsignelser  som  øget  tro,   styrke  i  g 

uanset  hvor  lang  tid  det  tog.  modgang  og  større  kærlighed  og  fred  i  vores  hjem.  Vi  s 

Da  vores  ældste  fyldte  1 1  år,  satte  vi  læsehastigheden  havde  i  sandhed  modtaget  de  velsignelser,  som  Guds  | 

op  -  en  side  om  dagen.  Da  vi  nærmede  os  midten  af  det  profet  havde  lovet  os.  □  - 

Sandt 
eller 
falsk: 


Ældste  Jeffrey  R.  Holland 

De  Tolv  Apostles  Kvorum 


Der  er  blevet  sagt  meget  om,  hvem  der 
skrev  Mormons  Bog  -  og  dermed  om 
dens  guddommelige  oprindelse.  Men 
der  er  også  blevet  sagt  og  skrevet 
meget,  siden  den  første  gang  gik  i  trykken  i  E.  B. 
Grandins  trykkeri  i  Palmyra  i  staten  New  York,  den  26. 
marts  1830. 

Lad  mig  citere  en  meget  stærk  udtalelse  fra  præsident 
Ezra  Taft  Benson:  »Mormons  Bog  er  (vores)  vidnesbyrds 
slutsten.  Ligesom  buen  styrter  sammen,  hvis  slutstenen 
fjernes,  således  står  og  falder  Kirken  med  Mormons  Bogs 
sandhed.  Det  forstår  Kirkens  fjender  udmærket.  Det  er 
derfor,  de  gør  sig  så  store  anstrengelser  for  at  drage 
Mormons  Bog  i  miskredit,  for  hvis  de  kan  afvise  den, 
falder  profeten  Joseph  Smith  også.  Det  samme  gælder 
vores  krav  på  præstedømmets  nøgler,  åbenbaring  og 
Kirkens  genoprettelse.  Men  på  samme  måde  gælder  det, 
at  hvis  Mormons  Bog  er  sand  -  og  millioner  har  nu  båret 

o 

vidnesbyrd  om,  at  de  har  modtaget  Andens  vidnesbyrd 
om,  at  den  er  sand  -  så  må  man  anerkende 
genoprettelsen  og  alt,  hvad  deraf  følger. 

Ja,  Mormon  Bog  er  vores  religions  slutsten  -  vores 
vidnesbyrds  slutsten,  vores  læres  slutsten  og  slutstenen  i 
vores  vidnesbyrd  om  vor  Herre  og  Frelser«  (A  Witness 
and  a  Warning,  Salt  Lake  City:  Deseret  Book  Company, 
1988,  side  19). 

Det  kan  næsten  tage  pusten  fra  en  at  høre  så 
enestående  et  menneske  sige  noget  så  frimodigt,  så  over- 
vældende i  sin  konsekvens,  nemlig  at  alt  i  Kirken  -  alt  - 
står  og  falder  med  sandheden  af  Mormons  Bog  og 
dermed  også  profeten  Joseph  Smiths  forklaring  på,  hvor- 
dan den  blev  bragt  til  verden.  Det  lyder  som  en  alt  eller 
intet  forklaring.  Enten  er  Mormons  Bog,  hvad  Joseph 
Smith  sagde,  at  den  er,  eller  også  er  denne  Kirke  og  dens 
grundlægger  fup  og  fidus,  et  gennemført  svindelnummer. 

Ikke  alt  i  livet  kan  stilles  så  sort  og  hvidt  op,  men  det 
synes  at  være  tilfældet,  når  det  gælder  Mormons  Bogs 
ægthed  og  dens  rolle  som  vores  tros  slutsten.  Enten  var 
Joseph  Smith  den  profet,  han  gav  sig  ud  for,  som,  efter  at 
have  set  Faderen  og  Sønnen,  senere  så  englen  Moroni, 
modtog  flere  belæringer  fra  hans  mund  og  til  sidst  fik 
overdraget  nogle  ældgamle  guldplader,  som  han 
oversatte  ved  Guds  gave  og  kraft  —  eller  også  var  han  det 
ikke.  Og  hvis  han  ikke  var  det,  er  han,  set  i  lyset  af 
præsident  Bensons  udtalelse,  ikke  berettiget  til  at  nyde 
ry  som  folkehelt  fra  New  England  eller  velmenende  ung 
mand  eller  fantastisk  forfatter.  Nej,  og  han  er  ikke 
berettiget  til  at  blive  betragtet  som  en  stor  lærer  eller 
indbegrebet  af  en  amerikansk  profet  eller  skaber  af 
visdomslitteratur.  Hvis  han  løj  om  Mormons  Bogs 
fremkomst,  så  er  han  ikke  nogen  af  delene. 

Jeg  har  det  på  samme  måde  med  dette,  som  C.  S. 
Lewis  havde  det  med  Kristi  guddommelighed:  »Jeg  vil 
gerne  undgå,  at  nogen  skal  sige  det  dumme,  som  folk 
ofte  siger  om  ham,  nemlig:  'Jeg  kan  godt  anerkende 
Jesus  som  en  stor  moralsk  lærer,  men  jeg  kan  ikke  aner- 
kende hans  krav  på  at  være  Gud.'  Det  er  det  eneste,  vi 
ikke  må  sige.  Et  menneske,  som  blot  var  et  menneske, 
og  dog  sagde  det,  som  Jesus  gik  og  sagde,  ville  ikke  være 
en  stor  moralsk  lærer.  Han  ville  enten  være  en  galning  — 
på  linje  med  den  mand,  som  går  rundt  og  påstår,  at  han 
er  et  blødkogt  æg  -  eller  også  ville  han  være  Djævelen 
selv.  I  må  træffe  et  valg.  Enten  var  og  er  han  Guds  Søn, 
eller  også  er  han  en  galning  eller  det,  der  er  værre.  I  kan 
kalde  ham  et  fjols,  I  kan  spytte  på  ham  og  slå  ham  ihjel 
som  dæmon;  eller  også  kan  I  kaste  jer  for  hans  fødder  og 
kalde  ham  Herre  og  Gud.  Men  lad  os  ikke  køre  frem 
med   noget  nedladende   ævl   om,    at  han  er  en  stor 


læremester.  Han  har  ikke  ladet  den  valgmulighed  stå 
åben.  Det  har  aldrig  været  hans  mening«  (Mere 
Christianity ,  New  York:  The  Macmillan  Company,  1960, 
side  40-41). 

Jeg  foreslår,  at  vi  kommer  med  samme  alt-eller-intet- 
holdning til  Jesu  Kristi  evangeliums  gengivelse  og 
Mormons  Bogs  guddommelige  oprindelse.  Det  er  vi  nødt 
til.  Enhver  fornuft  og  retfærdighed  fordrer  det. 
Anerkend  Joseph  Smith  som  profet  og  bogen  som  det 
mirakuløst  åbenbarede  og  skattede  Guds  ord,  som  den 
er,  eller  fordøm  både  mand  og  bog  til  Helvedes  dyb  for 
deres  ødelæggende  bedrag.  Men  lad  os  ikke  begynde  at 
skabe  nogen  bizar  middelvej,  hvor  vi  taler  om  drengens 
sprudlende  fantasi  eller  evne  til  at  udtrykke  sig 
blomstrende.  Det  er  en  helt  uantagelig  holdning  -  både 
moralsk,  litterært,  historisk  og  teologisk. 

Ligesom  Guds  ord  altid  har  været  —  og  jeg  vidner 
atter  om,  at  det  i  al  sin  rene  enkelhed  er,  hvad  Mormons 
Bog  er  -  således  er  også  denne  optegnelse  »levende  og 
kraftigt  og  skarpere  end  et  tveægget  sværd  og  trænger 
igennem,  indtil  det  deler  led  såvel  som  marv«  (L&P 
6:2).  Mormons  Bog  er  netop  så  levende  og  kraftig  for  os. 
Og  den  er  bestemt  så  skarp.  Intet  i  vores  historie  og 
intet  i  vores  budskab  går  mere  direkte  til  sagens  kerne 
end  vores  kompromisløse  erklæring  om,  at  Mormons 
Bog  er  Guds  ord.  Her  trækker  vi  linjen  skarpt  op. 

Må  jeg  slå  helt  fast,  hvor  jeg  står  med  hensyn  til 
Joseph  Smith,  et  standpunkt,  som  jeg  har  taget  på  grund 
af  Mormons  Bog.  Jeg  bærer  med  hele  min  sjæls  vished 
vidnesbyrd  om,  at  Joseph  Smith  talte  med  en  engel  og 
fra  denne  modtog  et  sæt  gamle  guldplader.  Jeg  bærer 
vidnesbyrd,  lige  så  sikkert,  som  hvis  jeg,  sammen  med  de 
tre  vidner  havde  set  englen  Moroni,  eller  sammen  med 
de  tre  og  de  otte  vidner  set  og  følt  på  pladerne. 

Det  var  Mormons  Bog,  som  forandrede  mit  liv, 
fortalte  mig,  at  Jesu  Kristi  evangelium  var  blevet 
gengivet,  og  til  at  jeg  fordybede  mig  helhjertet  i  Kirken. 
Den  står  for  mig  som  det  mest  hellige  skrift  i  al 
verdenslitteraturen.  Det  nyder  den  mest  fremtrædende 
status  i  mit  intellektuelle  og  åndelige  liv,  klassikernes 
klassiker,  en  bekræftelse  på  Bibelen,  en  røst  fra  støvet,  et 
vidne  om  Kristus,  Herrens  ord  til  frelse.D 

Nogle  mennesker  ville  måske  føle  sig  overvældet  af  at  skulle 
dele  evangeliet  med  950  millioner  naboer.  Men  de  sidste 
dages  hellige  i  Indien  ser  store  muligheder  i  de  udfordringer,  som 
de  står  overfor.  Se  »Indien:  Såtid«,  side  34. 

